
Povestirile unui om, care a călătorit în India. 
— Urmare — 


Eram destul de trist, că nu primiam nici o veste din tara si trecu- 
seră ani de zile, fără ca să primesc ce! mai mic cuvânt de dragoste 
deia scumpii mei părinţi. Scrisesem de mai multe ori, dar ajunsei să 
cred că nu primiseră scrisorile mele. In după amezile mele libere, mă 
duceam adesea la ţărmul mărei, nădăjduind să întâlnesc pe bătrânul 
căpitan Grifith, cu care venisem din Galaţi la Londra şi să pot ttri- 
mite prin el vre-o scrisoare acolo, care, prin mijlocirea stăpânului meu 
de altă dată, ar fi ajuns acasă. 

Era într'una din aceste după amiazi. In Anglia, Dumineca e o zi 
sfântă, liniştită. In portera tăcere. Deşi oamenii îşi vedeau de trebu- 
rile lor, era totuşi altfel! de căt în zilele de lucru, când nu rar trebue 
să-ţi faci loc împingând lumea în dreapta sin stânga. Plimbându-mă 
în sus şi în jos, aveam destul răgaz să-mi retrăesc în minte viata 
mea de până aci. Ce minune făcuse D-zeu, căci tocmai atunci, când 
starea mea mă apăsa mai greu, să-mi vie ajutorul trimis de mâna Lui. 
Deşi la început situaţia mea fusese destul de grea, în sufletul meu nu 
mă revoltam. Câştigasem, din cercul sfânt al vietei de familie, un 
simţ de tăcere modestă. Invăţasem să fiu şi sărac şi bogat, să îndur 
şi lipsă şi să trăesc şi din belşug şi totuşi să mă mulţumesc cu cea 
mai modestă situaţie. Eram sănătos, tare, şi mi-era drag să muncesc. 
Intelesesem că munca nu înjoseşte pe om, ori cât de ordinară sar 
părea. Ea foloseşte omenireişi dă pâne celui ce o îndeplineşte cinstit, 
ll păzeşte de păcate şi de trândăvie, începutul tutulor răutăţilor. Acum 
invatasem să înving greutăţile. Dacă eşiam calfă mare, mi-ar fi mers 
foarte bine şi-mi asiguram viitorul, fireşte nu pe calea vocatiunei mele, 
pe ceea ce alesesem dintru început; dar ce-avea a face. Azi—mâne, 
tot mă ducea la neatârnarea materială. Puteam deschide o brutărie si 
eram om în rândul oamenilor. Englezeşte ştiam; puteam să vorbesc 
destul de bine. Stăpânul meu, căruia-i eram drag, mă lăsa adesea să 
tin registrele, sarcină pe care totdeauna o indeplineam bine. Aveam 
prin urmare o situaţie pentru care mulţi m'ar fi învidiat şi totuşi îmi 
sta ceva pe suflet, care nu mă lăsa să fiu pe deplin mulţumit. 

Şi ca să vă spun ce era, era dorinţa de a pleca mai departe în 
lume. 

India, acea tard minunată, se arăta ademenitoare sufletului meu, ca 
un ultim răsunet al influenţei povestirilor unchiului Vasile. Cu astfel 
de gânduri, mă plimbam încet pe țărm, când în dreptul podului de pe 
Tamisa, mă pomenii cu o lovitură sdravănă pe umeri. Tresării spe- 
riat şi... căpitanul Griffith era înaintea mea. 

Mi-era în adevăr frică, văzându-l, deşi la drept vorbind îl căutasem. 
“Vii ca şi cum te-aşi fi chemat,»—imi zise el. «Să intrăm niţel.» Cu 
aceste vorbe mă luă de mână şi mă duse într'o cârciumă, unde şe- 
zurăm. 

“Povesteşte-mi repede», zise el, “ce ti s'a întâmplat de când-ne-am 
despărţit !» Indată-i îndeplinii dorinţa. “Doamne sfinte,» strigă el, “cum 

ai ajuns din cabină pe punte,» ceea ce pe limba lui însemna “din put 
în lac», adică dintr'o situaţie mai bună într'alta mai proastă. «Dar,»— 
continuă el,—“asta nu-ți poate prii! Nu cumva ai de gând să rămâi 
aici?» «De ce nu?» răspunsei eu. In orice situaţie e bine, dacă se 
simte omul mulţumit. A mea mă hrăneşte în mod onorabil şi pot face 
şi ceva economii.» 

“De sigur», zise el, «numai să se potrivească cu dorinţele şi pute- 
rile celui ce o are, dar starea în care te găseşti d-ta nu e pen- 
tru d-ta». 

“Am braţe sănătoase şi pot lucra», strigai eu. 

«Foarte bine, tinere», adăogă el, «dar cum rămâne cu capul? Eşti 
născut pentru altceva decât pentru a fi un brutar simplu, de treabă, 
care de altfel îşi îndeplineşte foarte onorabil sarcina sa în lume. Aşi 
şti eu altceva pentru d-ta. Mi-ai spus odată, că ai vrea să mergi în 
India ?» 

«Asta a fost visul copilăriei mele, dar... 

“Nici un dar!» strigă căpitanul. «Drumul ţi-e deschis. Când vrei 
să pleci ?» 

“Cum aşa d-le ?» îl întrebai eu foarte uimit şi surprins. 

«Am să-ţi explic», începu căpitanul vorba. “Un prieten al meu, care-i 
căpitan pe un vapor comercial, ce pleacă peste trei zile, spre aaduce 
ceai din China, caută un tânăr de vârsta d-tale, care să-i ţină jurna- 
lul pe vapor, căci el o poate face numai cu mare greutate, fiindcă-i 
tremură mâna. Mai ales doreşte un tânăr, care să aibă grijă de tot ce 
trebue scris şi de afacerile din diferitele porturi pe unde va trece va- 
porul. Prea mult de lucru nu e şi te aşteaptă după cum cred o viata 
plăcută pe vapor. Căpitanul debarcă în Calcuta şi va sta mai mult 
timp acolo. Ce alt lucru ar putea fi mai plăcut pentru d-ta? Te an- 
gajezi numai pentru dus şi întors la Canton şi primeşti o leafă ce te 
va mulţumi şi-ţi va părea cu totul alta, decât ceea pe care ţi-o dă 
stăpânul d-tale de acuma.» 

Căpitanul de marină vorbea aşa de convingător şi-mi descrise 
această călătorie, pe care o făcuse şi el de mai multe ori, ca cea mai 
minunată din lume şi ştiu să mă sucească in aşa fel, că mă câştiga 
aproape cu totul». «Sus,» strigă el deodată, “haidem în docurile din 
Greenwich, unde e ancorată corabia şi unde vei face cunoştinţa că- 
pitanului». 

Vasul lui, binişor echipat, nu era departe de casa unde ne găseam. 
Urcarăm şi coborârăm podul de pe Tamisa, unde era ancorată 
«Cetatea Londrei,»—cum se numea acea corabie—aproape gata de 
plecare, aşteptând doar vântul priincios, care putea începe dintrun 
moment într'altul, căci începuse a cam sufla de câteva zile, după cum 
spunea căpitanul Griffith. 

«Cetatea Londrei» era o corabie puternică, foarte bine pregătită 
pentru o călătorie, ce avea să dureze vreme îndelungată. 

Căpitanul Ball, care o comandă, era întocmai cum îl descrisese 
‘Griffith. Ne primi  neobicinuit de prieteneşte, ne invita în salon la 
punciu şi se arătă foarte prevenitor faţă de mine. Totuşi se citea pe 
fata lui ceva şiret, răutăcios, care mă cam respingea şi mă făcea să 

stau la îndoială. Căpitanul Griffith însă, ştiu iar să mă suceasca şi 
contractul, foarte favorabil pentru mine, fu încheiat. Când totul fu scris 
de căpitanul Griffith şi semnat de mine şi de căpitanul Ball, dulghe- 
rul de pe bord primi ordinul să meargă îndată cu mine în oraş şi 
să-mi aducă bagajul spre a-l încărca. Era un om de vârsta mea, înde- 
mânatec, prietenos si se bucura din inimă aflând, că merg şi eu în 
călătoria în care şi el mergea pentru prima oară. Făcurăm cunoştinţă 


mai de aproape pe drum şi ne făcurăm prieteni, pentrucă ne  potri- 
veam de minune. 


Dar cât de uimit rămase bietul stăpânu-meu, când îi spusei de ho- 
tărârea mea! Da, îi părea rău întradevăr! 

«Totd’auna ţi-am voit binele,» zise el. “Ca mâne ai fi fost calfă 
mare şi peste un an ţi-aşi fi lăsat prăvălia mea în stare înfloritoare şi 
m 'aş fi retras din afaceri, ca să mă întorc în ţară.» 

Nu ştia cu ce să mai mă îmbie, ca să rămâi, ba chiar mă ruga. 

Mă durea inima ; dar apucasem să mă leg. Nu puteam să fac alt- 
ceva, decât să-l părăsesc. 

Foarte trist, îmi numără economiile, care se ridicaseră la o sumă 
era de mare. Imi facui bagajele şi mă dusei să-mi iau rămas bun 

ia ei 

De-abia acum văzui cât mă iubea bietul om. Apoi îmi strânse mâna 
mişcat. 

«D-zeu să te aibă în paza Lui,»—zise el,—“<în călătoria periculoasă 
ce faci şi să-ţi dea noroc, ca să nu-ţi pară rău de ceea ce faci. Aici 
ştiai la ce să te aştepţi dela mine ; dar pe căpitanul d-tale nu-l cu- 
noşti încă şi te dai în mâna lui. Dar să le facă Domnul toate bune! 
Dacă te întorci cu bine înapoi şi vrei să intri iar la mine, casa mea 
ţi-e deschisă !» Si eu mă arătai recunoscător şi iubitor fata de bietul 
om. Pe drum,—dulgherul care se numea Rowley, îmi zise: “Daca 
aş fi fost eu în locul d-tale, n'aş lăsa locul acesta bun.» Nu-i putui 
răspunde decât: «Nu-mi îngreuia mai mult inima Rowley ; ştii bine că 
nu mă mai pot întoarce.» Tăcu şi abia mai târziu începu să vorbească 
de altceva. Noroc că vântul nu sufla încă favorabil; eram nevoiţi ast- 
fel să mai rămânem şi căpitanul Griffith stetea cu noi pe bord. Putui 
să scriu încă o scrisoare pentru scumpii mei părinţi şi el promise cu 
sfinţenie so ducă la Galaţi. O adresasem fostului meu stăpân şi eram 
încredinţat că îndată ce va fi posibil s'o trimită părinţilor mei, prin el. 
va ajunge desigur în mânile lor. 


(Va urma) 


Aurelia V. Cochinescu 

CAND ERAM MIC 


(Continuare. Vezi pag. 52) 


Seara mă apuca dorul de-acasă. Era ceva, să stai tu o zi întreagă 
cu vacile pe islaz la iarbă, să nu vezi tipenie de om pe câmpuri, să 
nu te scalzi la moară ai să nu te joci cu copii. Pentru asta când ve- 
deam soarele sfințit pe Goargăş, eu îmi strangeam uneltele gospodă- 
riei în surlă si lăsam vitele în porneală spre sat. 

Un nor dinspre asfintit m'a înşelat odată asupra timpului de plecare. 
Crezând că e vremea, eu am pornit cu vacile acasă pe drumul dintre 
porumbişti. In sat dam eu “bundseara» oamenilor, ridicându-mi pălă- 
ria de pe vârful capului şi  uitându-mă drept înainte. Vedeam că soa- 
rele nu mai e, dar nu se înopta de loc. Cand am băgat vacile în curte, 
soarele, luptându-se cu întunecinea norului, a răsărit iar la un stat de 
de om de-asupra muchei. Curtea noastră era plină de lumină şi va- 
cile au început să mugească după iarba câmpului. Eu am adus buru- 
ieni din grădini să le îmblânzesc şi tata când a venit de la lucru, nu- 
mai atât mi-a zis: «Bine, mă băiete, aşa faci tu ?» Mult mi-a mai 
fost necaz atunci de nepriceperea mea, mai ales când vedeam si pe 
Anica râzând de mine. In urmă stam în Cărbune până supt seară cu 
vacile la iarbă, să nu mă mai păcălesc, să viu cu soare acasă. 

Juncii noştri nici odată n'apucam să-i văd boi mari. Tata îi ţinea 
până îi învăţa la jug şi apoi lua alţii să-i crească. Atât aveam şi eu 
parte, să man boii, ca băeţii mari, cât îi invatam la jug. Dar ce greu 
era atunci cu neastâmpăraţii juncani, cari nu ştiau să tind drum drept 
şi luând-o prin şanţuri, isbeau în porţile oamenilor şi rupeau câte ceva 
dela căruţă. 

Aşa aveam noi odată doi junci cu dinţi de lapte şi neajunşi lavre- 
mea învățatului cu greutatea jugului după ceată. Cât eram cu ei la 
iarbă, eu rupeam curpeni tari şi făcând o funie, îi legam de coarne. 
Să fi văzut atunci cum fluşturau din cap şi cum se închiondorau la 
mine ! 

Ei stau aşa putin. Odată puneau coada pe spinare şi opintindu-se 
unul într'o parte, altul într'alta, funia trosnea şi ei mergeau să-şi pască 
în voie iarba. 

Seara, venind de la Cărbune, eu mă jucam cu coada neagră şi stu- 
foasă a unui junc. Pe celălalt îl îndemnam la drum, aşa ca să meargă 
alături. Ei acum erau boi de jug şi eu vedeam în minte căruţa fere- 
cată în urma lor şi par'că aveam şi un bici în mână, cu care îi în- 
demnam pe de cea. 

Ce mi-a venit odată, ca să-i fac să stea mereu alăturaţi, că având 
protapul la mijloc şi jugul înainte, le-am legat cozile păroase, tulind 
aşa pe drum la vale. 

La Serban era un put şi pe lângă el o mulţime de sădini de sal- 
cie, bătute să facă la vreme umbra ghizdurilor de lemn. Eu adăpasem 
vitele, când am plecat cu ele dela păşune, dar nu ştii cum e dobito- 
cul ? Juncii mai voind să mágie şi fata apei din zghiabul dela put, au 

apucat întracolo si s'a brodit între ei o sadină. Din mers au fost 
opriţi de cozile înodate. Trage unul încoace, altul încolo, nodul s'a 
întărit şi coada cea mai slabă a fost învinsă, a eşit din melci. Eu mă 
uitam cu jale, când la juncul fără coadă, când la celălalt, care tara bi- 
ruitor părul prin {arana drumului. 

Acasă tata, bun cum e el, nu mi-a zis iar nimica. Atât numai : “Toi, 
tată, păi aşa minte ai tu?» Vedea el bine obida sufletului meu şi ou mt 
trebuia pedeapsă mai mare. 

Cu câte un necaz, venit aşa, te miri de unde cu vreme ploioasă şi 
cu timp frumos, imi petreceam eu copilăria, păzind vitele noastre la 
iarbă, să ne dea lapte şi să poarte căruţa cu lemne din pădure: 

Auziam cate odată vorbind flăcăii, cum se duceau ei noaptea la 
muscel cu caii prin ierburi. Priponiau caii de un tarus şi stau aşa 
toată noaptea, pitulati pe câte o vălcică, dormind iepureşte şi trezin- 
du-se dimineaţa în cântecul pitpalacului : «pitpalac, pitpalac...» 


I. Ionescu — Boteni 


PROBLEMA DE DESLEGAT 


Un om are 21 vaci de diferite rase. Unele dau lapte mai mult al- 
tele mai putin. Ca să le cunoască el le înseamnă după numărul litri- 
lor de lapte ce dă fiecare pe zi. Toate la olaltă dau 300 litri pe zi. 
Intro noapte 4 hoţi i le furară. Ei le împărţiră între ei, luând fiecare 
câte 6. 

Ce numere avea fiecare din vacile lor ? 

Deslegătorul, care va cădea la sort, va fi premiat cu 2 cărți din 
«Biblioteca pentru toţi». 


Emilian Paveliu (seminarist) 


lL ARITMOGRIF 


Să se aşeze in cele şasesprezece pătră- 
tele numerile de la 1 până la 16 inclusiv, 
in aşa fel că ori din cotro le-ai aduna, fie de 
la dreapta spre stânga, fie de sus în jos, 
fie din colţ în colţ (în diagonală) să dea 
suma 34, avându-se grijă ca numerile din 
pătratele a b să dea anul 1514. 


a b Florian D. Stănculescu 

Fiecare sh ege cate o litera. = 
C ër Zb: A in. Un arbore din ţările calde À 
Q SC) 7. NO.112. CA. O strâmtoare de mare (în Italia) 
S 04.712. I2 MT Un functionar 
"7. Lt, Kc Nume de femee 
f1IZ\AL. R19. Zë uke 7. Un imperiu in Europa 
17.019. 13. 9.67.01. O ţară 
6. | 8.C14. 04. 10.21. 9. Insulă în Asia. 
712. Ul. 18.44.17 Beutură 
(17.02. (7. W1. | 8. 47. O regină a Portugaliei 
Cifrele de la început de sus în jos, dau numele unui port din Ro- 
mania. - 


T: Chelaru—Pietroasele--Buzău 


Deslegările problemelor dela pag. 47 si 48 


I Problemă. Numerii sunt 326 şi 238. 

Au rezolvat bine: M. Th. Amzulescu, C. Banu, lulian M. Constanti- 
nescu. Gr. Cristescu. C. I. Dumitrescu. St. Dumitrescu. C. Florescu. 
Pant. |. Gruescu. T. I. Gureanu. Stelian V. Iliescu. lon |. Lupulescu. 
Gh. St. Moisescu. Grig. Popescu-—Bălăneşti. Marin |. Popescu. N. To- 
pologeanu. C. Venescu-—seminarişti; lonel şi Costică. din Bucuresti. 

JI Problemă. Capitalul a stat 8 ani. 

Au rezolvat bine: M. Th. Amzulescu. C. Banu. Nic. D. Coman. lu- 
lian M. Constantinescu. Gr. Cristescu. Alex. Ciocănescu. C. I. Dumi- 
trescu. Şt. Dumitrescu. C. Florescu. Pant. |. Gruescu. Stelian V. Ilie- 
scu. lon |. Lupulescu. D. M. Mirodot. Gh. St. Moisescu. Grig. Popescu 
—Bălăneşti. Marin |. Popescu. N. Topolegeanu. C. Venescu, semina- 
rişti. lonel şi Costică — din Bucureşti. 

Cuvânt în cruce. Cucul si Focșani. 

Au deslegat bine: M. Th. Amzulescu. C. Banu, Gr. Cristescu, Al. 
Ciocănescu, |. M. Constantinescu, C. 1. Dumitrescu, St. Dumitrescu, 
Gh. I. Dumitrescu, C. Florescu, Const. D. Georgescu, T. |. Gureanu, 
St. V. Hiescu, lon |, Lupulescu, Gh. St. Moisescu, Grig. Popescu— 
Bălăneşti, Ilie N. Popescu, Marin l. Popescu, N. Topologeanu, C. 
Venescu—seminaristi, lonel şi Costică din Bucuresti. 

Sarada: Brazilia. Romulus, Africa, Zefir, Isac, Lea, In, A. 

Au deslegat bine ` lu!. M. Constantinescu, Gh. |. Dumitrescu, Pant. 
I. Gruescu, TL Gureanu, St. V. Iliescu, Gh. St. Moisescu, Marin l.. 
Popescu seminarişti. Costică şi lonel din Bucureşti. 

Revista AMICUL TINERIMEI Gaam de la 1 Aprilie ae al şap- 
telea an al existentei sale. 

Tot ce priveste abonamentele, corespondența, articolele, deslegările - 
etc. se vor adresa ,,Redactiei Amicului Tinerimei, Bucuresti Strada 
Romana No. 12. 


Abonamentul pe un an este de lei 5, (sau coroane 5). Numărul 


costă 20 de bani. 
Abonamentele se plătesc înainte, 


-— 


Directiunea AMICULUI TINERIMEI roagă pe toţi iubitorii de 
bună îndrumare a tineretului nostru scolar, cari doresc a colabora 
să ne trimeată articole potrivite pentru tinerime, scrise într'o limbă 
adevărat populară şi pe înţelesul tuturor. 


Manuscrisele trimise spre publicare, să se scrie pe o pagină, lă- 
sând loc gol la dreapta, ca de vr'o două degete. Manuscrisele se 
trimit prin poştă nu ca scrisori, ci sub bandă, scriindu-se pe lângă 
adresă cuvântul cmanuseris». Ele costă în lăuntrul 'Ţărei Roma- 
neşti 5 bani de fie-care 50 grame, iar din celelalte ţări locuite de 
Români precum și din Streinătate câte 10 bani 50 grame. Dacă 
pentru mai multă încredere, vrei să recomandezi manuscrisul, pen- 
tru «recomandare» se plăteşte deosebit 25 bani, de ori unde. 


La Redacţia AMICULUI TINERIMEI se găsesc de vânzare exem- 
` Gare complecte şi legate, anii II, III si IV cu Lei 4;, anii V şi VI 
cu Lei 5. 


Eer +. Răspândiți revista voastră cât LEE mai 
mult ! . CN P 


Pastrati numerile spre a le lega la sfârşitul anului. 

e b S 
Primul Atelier românesc de păpuși si Jucării nationale 


Adresa: BUCUREȘTI — STR. ROMANĂ No. 12 


In aceiaşi casă cu Redacţia “AMICULUI TINERIMEl» 


De 


Pentru voi, dragi copii, fete si băieţi, a deschis o 
prietina a tinerimii, un atelier de papusele foarte 
drăgălaşe si de felurite jucării precum si o clinica 
pentru ele. ` 

Se găsesc aci păpuşi mari şi-mici, armata română, 
ciobănași, oi, căţei, cocosi si alte animale, cu , pre- 
turi mici. l 

Telefon 28/49— STR. POPA SAVU No. 3—(La Sosea) 


Li 1 (CASELE PROPRII) 

REGINA ALBINELOR 


— Urmare din No. 5 


A doua zi, când Gherghina şi câteva albine tot cu păreri ca ale ei 
intraseră de gardă, se pomeniră cu viespea salutându-le prietenos. Spu- 
se, în taină câteva vorbe unei albine şi se strecură grabnic, prin urdi- 
niş, în stup. 

«Nu e o nebunie oare, că am lăsat viespea să intre?» întrebă una 
dintre străji. «Nu !» răspunde Gherghina. “Acum va deschide capul proa- 
stelor dinnăuntru şi la va face să se entuziasmeze pentru libertate. Ni- 
meni nu e în stare să vorbească ca viespea cu atâta inimă, cu atâta 
foc. Grupul nostru va câştiga mulţi părtaşi, când va mişca ea sufletele 
cu căldura vorbelor ei şi va deschide ochii nebunelor, cari nu vor să 
vadă, că împrejurările în care trăim sunt mizerabile». 

«Eu nu te pricep bine», răspunse una dintre albinele de strajă, “si 
trebue să-ţi mărturises sincer, că starea noastră nu mi se pare tocmai 
atât de josnică cum ţi se pare tie. Oare garanţia cea mai bună pentru 
trecerea iernii viitoare nu stă în creşterea cât mai mare a numărului 
nostru, în munca neurmată a albinelor ziditoare, în strânsul stăruitor 
al albinelor purtătoare ?»— «Dacă mintea ta nu tinteste spre nimic 
mai înalt, negreşit ai destule motive ca să fii mulţumită şi atunci nu 

te mai jelui când ti se răpeşte libertatea, ca să te osteneşti muncind 
pentru alţii şi când ca un biet schilod Îţi treci viata, care nu’ti dă ni- 
ci o mulţumire, nici o bucurie. Ceasurile pe care le-am putea întrebu- 
inta pentru plăcerile noastre, trebuie să le petrecem, muncind din greu, 
spre a hrăni puii. E nevoie să fim atât de multe? Nici decum. Unde 
sunt duşmanii care ne amenintă? Nu-i cunosc». 

Gherghina voia să mai vorbească, dar vorba îi fu tăiată de o sbâr- 
nâială puternică din stup. Trebuie să se fi întâmplat ceva neobicinuit. 
Din sgomotul cel puternic albinele de pază puteau desluşi: “Prindeti 
hoțul!» 

— “Ţineţi-vă să nu scape»—se auzia răsunând. Garda însă nici nu 
primise vreun ordin şi viespea o şi ştersese, în cea mai mare grabă, 
prin urdiniş. Ea ţinea o larvă, care nebună de durere se sucia şi se 
smuncia între fălcile ei. Vespea îşi întinserepede aripile să scape 
de urmăritoarele ei îndârjite şi sbură ca să ducă hrană puilor ei lar- 
va răpită. Ea străbătu ca o săgeată aerul cu prada ei şi se pierdu 
în zare. 

Albinele mai vârstnice şi cu înfăţişarea foarte distinsă apăruseră la 
urdiniş şi întrebau supărate: «Cine a lăsat viespea să pătrundă în lă- 
untru?» — “Noi n'am văzut nici o viespe», răspunse cu îndrăzneală 
Gherghina. — «Se poate ?», adăogă o albină mai bătrână, «căci altfel 
straja ar fi împiedicat duşmanul să intre.» «Dar ce s'a întâmplat acolo, 
înnăuntru?» întrebă Gherghina.— «Ceva groaznic» fu răspunsul. «Vies- 
pea sa furisat fără a fi observată până la mierea neacoperită, din 
care a furat apoi câta putut. După ce sa săturat, a năvălit asupra 
puiilor din faguri. Ea a rănit foarte rău prin muşcături haine,’multe lar- 
ve, până când a izbutit să apuce una si să-o smulgă din leagăn. Ja- 
lea celor mici ne-a atras atenţia; am lăsat lucrul, dar din nefericire am 
ajuns prea târziu, nam mai putut prinde şi pedepsi pe omorâtoare. 
Dacă n’ati fi fost voi nepăsătoare aici în locul acesta de pază, fireşte 
că acestă nenorocire nu s'ar îi întâmplat. Voi sunteţi vinovate de 
pierderea care ne-a lovit, dar vă iertăm pentru nestiinta voastră. Şi- 
apoi voi aţi putea spune că urdinişul este prea departe şi prea larg. 
Vicleana ne-a înşelat şi pe noi şi pe voi. Cu atâta dibăcie şi-a: văzut 
de treabă, încât credeai că cunoaşte perfect drumurile si potecutele 
stupului nostru. Dar nici nu poţi pricepe cum a nemerit ea drumul spre 
provizia de miere. Ca să fim ferite de aci înainte de asemenea ata- 
curi, trebuie neapărat să strâmtăm poarta. Atunci îi va fi greu unei 
singure viespe să înşele garda, iar intrarea a mai multor viespi deo- 
dată va fi cu neputinţă. De aceea duceţi-vă iute la mugurii plopilor 
negri şi aduceţi ceară răşinoasă, care la început e moale, iar mai târ- 
ziu se întăreşte ca piatra. Cu ea boltiti o intrare strâmtă, încât să nu 
aveţi loc decât puţine, deodată. Aceasta va fi mai uşor de păzit decât 
poarta asta largă, de azi. Garda de până acum să treacă la clădit. Alte 
tovarăşe, care cunosc pe duşman, vor primi posturile voastre! Inşelân- 
du-vă pe voi, viespea a prins curaj, şi se va reîntoarce, dar ne va 
găsi pregătite!» 

Gherghina, veselă că a scăpat aşa de uşor, porni repede la drum cu 
celelalte. Ajunse la plopi, zăboviră puţin vorbind de cele petrecute, 

—-«Tu spuneai că viespea ne vrea binele,» îi zise Gherghinei o albină, 
“iar ea a răpit şi a omorât. După sfatul tău noi am lăsat-o să intre. 
Suntem tovarăşele crimei ei.»—<Sunteţi nebune?» răspunse Gherghina. 
«Cu cât vor îi mai puţine guri de hrănit, cu atât avemşi muncă mai 
puţină. Dar e ceva şi mai important despre ce trebue să vorbim. 

“Prin înmulţirea puilor, ceata reginei creşte, şi astfel vom avea, în 
contra  năzuinţelor noastre spre libertate, o putere greu de înfrânt, 
care ne va subjuga pentru totdeauna. Nu var plăcea mai mult să stă- 
paniti de cât să slujiţi ? Acum taceti ? Sunteţi nişte fricoase !»—« Vrem 
vremuri mai bune dar fără omor şi vărsări de sânge» —adause alta. 

—<Nici o biruinté fără luptă» răspunse Gherghina. «Lupta va fi de 
neînlăturat. Ati văzut cdsutele nouă, care s'au clădit în ultimele zile, 
ştiţi la ce sunt destinate ? Acolo trebue să crească regine. Noi sun- 
tem nemultumite de regina cea veche; numai întro schimbare de 
domnie putem nădăjdui vre-o îmbunătăţire. lată de ce trebue să for- 
mam un partid, care să suste drepturile poporului ! Să fim conduse 
de o regină, dar după cum ne place nouă, după cum dorim noi. Ea 
trebue să ne întrebe pe noi, înainte de a lua vre-o hotărâre nouă, şi 
dacă ne convin intenţiile ei. Răspunderea să fie a ei de faptele sale, 
noi însă să fim adevăratele stăpânitoare. Tinta aceasta nu o vom a- 
junge de cât prin curaj şi luptă, nu stând în trândăvie. De aceea fiti 
gata şi când va sosi vremea, să vă puneţi toate puterile, spre atin- 
gerea scopului nostru. Atunci va veni viitorul de aur, pe care ni-l va 
aduce biruinţa si libertatea ! Eu voiu fi în fruntea voastră, mă veți 
urma, veţi face ceea ce voiu propune şi astfel planul nostru va iz- 
buti. Vă pun însă o condiţie. Să mă ascultați fără cârtire, căci ceeace 
vreau este fericirea şi prosperitatea voastră». 

Albinele strigară : «Aşa să fie. Gherghina să fie căpetenia noastră !» 

Ascultati ce li s'a întâmplat mai târziu acestor nebune. Mulțumită, 
“Gherghina primi acest omagiu: “Voi matt ales», zise ea. “Nu mă o- 
pun stăruinţei voastre. Mintea mea luminată, talentele mele distinse 
sunt ale voastre. Viaţa mea o jertfesc pentru cei asupriti, jos tiranii !» 
—“Bravo, Bravo!»—strigara albinele. «Gherghina ne duce spre fericirea 
de mult dorită. 

«Sper» începu Gherghina, «că nu seaflă nici un trădător printre noi. 
Partea lui ar fi moartea. Tineti secretul nostru, dar căutaţi să dobân- 
dim tovarăşe, răspândind sămânţa ne- 
multumirei printre albinele cele mai ti- 
nere. Când va bate ceasul libertăţei, 
vor lupta şi ele în rândurile noastre. 
Acum, ca să nu deşteptăm vre-o bă- 
nuială, să ne-apucăm să strângem ceară 
răşinoasă. «Trăiască viitorul !»—“Ura !» 
strigară celelalte, «de trei ori ura !» 

Căsuţele cele mari, de care pome- 


Conjuratiunea 
nise Gherghina erau, cu adevărat, leagăne pentru prințese. «E dato- 
ria mea», zicea regina, «să mă îngrijesc de urmaşi ; altfel de mar 
lovi vre-o nenorocire, ati fi lăsate fără cârmă, jertfă pieirii. Nu trebue 

să ducem grije numai pentru ziua de azi, ci si pentru cea de mâine. 
Trebue să ne îngrijim de întocmirea statului nostru, de care ţinem 
toate. Eu n'aşi exista fără voi, scumpele mele supuse, şi voi de ase- 
menea aţi pieri fără mine ; noi suntem tari numai în unire. Dacă vă 
împărţiţi munca se pot face toate, se pot aduna provizii, putem fi fe- 
rite de duşmani, se pot creşte puii. Mă tem cu toate acestea, de vre-o 
desbinare între voi. Amintiri din trecut mă înspăimântă. Atunci cand 
am venit ca regină tânără între voi, a isbucnit lupta pentru domnie. 
O parte din neamul albinelor m'ajutat pe mine, cealaltă a sprijinit pe 
regina cea bătrână. Voi mat păzit de acul ei, cu care căuta să mă 
străpungă. In urmă cedă în fata unei puteri mari şi împreună cu to- 
varăşele ei părăsi stupul spre a întemeia o nouă colonie. Imi veţi 


sări în ajutor, şi de 
astă dată, dacă pro- 
pria mea fiică mar 
ataca ?»—-“Noi nu te 
vom părăsi» răspunse 
Veta. Regina liniş- 
tită prin această în- 
credintare, depuse ci- 
te un ou in fiecare 
din cele trei căsuțe 
mari. Supravegherea 
lor fu încredinţată u- 
nor albine încercate. 
O ceată mare încon- 
jurau căsuţele, spre 
a le procura caldura 
necesară, iar cand 
larvele apărură, lise 
dete de mâncare a- 
tât de multă zeamă 
făcută cu miere si 
polen, încât crescură 
mai puternice de cât 
cele de aceaşi vârstă 
ale albinelor lucră- 
toare, cărora li se 
dedea numai cât era 
necesar, iar în căsu- 
tele lor mai mici, cor- 
purile lor n'aveau loc 
să ia o desvoltare 
împărătească. De a- 
Regina vorbeşte — Veta Pe 

«Fiecare dintre noi, 

albinele lucrătoare ar fi, putut ajunge regină, dacă oul, în care se as- 


cundea germenul vieței noastre, arfi fost pus într'un leagăn regesc 

şi dacă larva noastră ar fi fost hrănită cu hrană regească. Avem însă 
multe motive, să fim multumite de soarta noastră. Viaţa noastră o pe- 
trecem în activitate. Constiinta, că ne îndeplinim datoria, sentimentul! 
că statul nostru va dăinui atâta vreme cât vom respecta legile lui, 
care tintesc la prosperitatea- comunitatei şi la siguranţa urmaşilor, ne 
dau o pace internă, pe care nu o poate strica nici o întreprindere 
nebună. Intâiu de toate avem o patrie, care ne apără de dusmani, si 
care ascunde comorile, pe care le câştigăm, în zilele frumoase, de la 
florile îmbălsămate. 

Pe regina însă nu o apară numai grija pentru urmaşi, ci o amenin- 
ta şi pericolul din partea propriilor ei copii, cărora le da viata, spre 
a ne feri de nenorocirea de-a rămâne fără stăpân. Cel care cârteşte 
că fericirea nu i-a făcut parte, să fie crescută intr’o căsuţă regească, 
nu ştie, cât apasă de greu cercul de aur.» 


Va urma) 
O Institutoara 


CAND ERAM MIC 


— Urmare — 


Ei erau mari şi se duceau mai mulţi cu caii, aşa că nu le era urât 
să petreacă noaptea fără adăpost. Eu, un prichindel de băiat, mă gân- 
deam să fac ca ei şi mă sileam să fac ce-oiu face şi să dorm si eu 
noaptea în Cărbune, în surla mea, în mijlocul gospodăriei, care înce- 
pea să se înfiripeze. Să plec Luni de dimineaţă de acasă, să-mi iau o 
jaca de mălai şi ceva legumă şi un bolovănel de sare să lingă va- 
cile. Să viu acasă tocmai Sâmbătă seara, cu cămaşa neagră ca cio- 
banii din munte, cu bâta la spinare, cu prastia împodobită cu nasturi 
gălbui, cu un cane mare după mine, Să întrebe vecinii: “Nene Niţă, 
da' unde e băiatu d-voastră?» Şi să se minuneze toţi, că pot eu să 
dorm singur cu vitele. 

Am izbutit odată să iau cânele legat, ducându-l mai mult târâş după 
mine şi atunci mă hotărâsem, să nu mă duc nici seara acasă. Cand 
era soarele aşa de o suliță şi când vedeam eu cum se scaldă în lu- 
mina jucătoare roiuri de musculite, când se potolise căldura şi stêm- 
părându-se musca de streche, se aşezaseră vacile pe păscut, eu, îngri- 
jindu-mă de câte ceva pe lângă surlă, când am ridicat ochii spre râpa 
Ghibartului, mi s'a părut un rotocol de foc, mai mare de cât o stea, 
care lăsându-se pe prăpastie la vale, s'a pierdut în dumbrăvioara de 
anini. Cum n'aveam atunci uşe la surlă, n'am stat şi am plecat tot de 
` vreme, ca de obiceiu, acasă. ` 

Toată vina, că nu puteam eu mânea noaptea cu vitelela câmp, era că 
n’aveam trei, patru scândurele, aşa, să fac o uşă surlei. Dacă ai uşă 
la -casă, poţi s'o încui, sau so propteşti cu ceva la vreme de nevoe 
şi lupul poate să urle cât o vrea printre grădele, că tu înăuntru n'ai 
habar. 

Când am adus şi uşa, n aveam {atani. Că vorba ăluia: când e sare 
nu e mălai. Tot am potrivit-o eu, cum am putut şi n'am plecat spre 
sat, când am văzut soarele sfinţit. 

Fiincă se făcuse mai răcoare şi mai ales, că simţeam eu aşa fiori 
reci, mam îmbrăcat cu zeghea şi stam cu bâta în mână înaintea va- 
cilor şi par'că-mi era frică să mă mai depărtez de ee De pe uli- 
cioare depărtate pătrundea până la mine dăngănitul clopotelor de la 
vacile, care se întorceau dela păşune. Păsările nu mai sburau grăbite 
pe sus, din dumbrăvioarele de anini şi. mesteceni se lăsa întunerec pe 
câmpie şi în lac începuseră broaştele să'şi ridice melodia  cântecu- 
lui lor. 

Eu stam cu batul in mână, în semn de apărare, înaintea vacilor, şi 
cum se făcuse întunerec pe lângă obor, îmi era frică să mă apropii 
de surlă. 

Prin marginea prunilor, în lumina scăzută, am văzut aşa ca un câne 
mare, Co coadă lungă, suind la mal. De unde o fi venit? Cine l-o fi 
adus în acele parti? Nu ştiu. Ştiu, că el ma făcut să mi se ridice 
părul în cap şi când am vrut să strig : “lupu», numai am căscat gura 
şi n'am putut să zic nici o vorbă. Mă sileam să strig să răsune văile 
şi abia puteam ingâna in şoaptă: «Săriţi ! lupul !» 

Aşa s'a întâmplat, că n'am avut parte să dorm cu vitele la iarbă 
niciodată. 

Peste liniştea satului nostru s'au ridicat ani după ani, de atunci. 
Surla a rămas la locul ei în Cărbune. Şi acum mă uit cu drag cum 
pasc vitele pe poiană, dar ele nu mă mai cunosc, mă privesc speri- 
oase, fluşturând din cap la mine. 


(Fine) 
I. Ionescu — Boteni 


O ESCURSIUNE IN ITALIA 


Ideia unei escursiuni în occidentul Europei nu era nouă 
printre elevii liceului «Carol I» din Craiova. Erau simpatii şi 
pentru Germania şi pentru Franţa, dar grandiozitatea trecutu- 
lui istoric al Italiei a hotărât. Rămânea acum: cine şi sub a 
cărei conducere să se facă. 

După mai multe consfatuiri s'a ajuns la înţelegerea, că es- 
cursionişti! nu pot fi de cât elevii cursului superior şi con- 
ducerea nu poate fi dată de cât iubitului nostru profesor: 
d-lui Mariu Metzulescu. Zis şi facut. In câteva zile listele se 
umplu şi puţin după asta d. Metzulescu primeşte să ia con- 
ducerea escursiei—fapt de care găsesc ocazia, să-i aduc din 
partea colegilor cele mai vii mulţumiri. Astfel sub conduce- 

rea energică a d-lui Metzulescu şi mai târziu a d-lui Fortu- 
nescu—unul dintre cei mai pretiosi colaboratori ai d-lui Met- 
zulescu—lucrurile se închegară în bine şi ideia începu să ia 
o forma hotărâtă. E de prisos să mai spun de stăruința cu 
care se lucra din partea consiliului ales, dintre elevii excursi- 
onişti, pentru realizarea acestei frumoase idei. 

Plecarea după cum se hotărâse se face în ziua de 4 A- 
prilie a. c. la ora-4'/, d m., liniştită, fără mult alaiu. Eram o 
forță latentă, ce aştepta să se desfăşoare ; o! şi ocaziile 
nau lipsit. Plecam cu visuri—sa ne cunoaştem frații; să ad- 
mirăm frumusetile patriei lor, bogăţiile istorice rămase de la 
strămoşii lor şi ai noştri, să ne înapoiem apoi cu multe 
cunoştinţe noi şi cu noi idealuri. 

Seara suntem la graniţa ţării, la Vârciorova. A doua zi ne 
continuăm drumul din Orşova şi la 3 p. m. ajungem în Bu- 
da-Pesta : primul oraş de o nuanţă mai... deosebită de a ce- 
lor ale noastre. Oraş modern in toată puterea cuvântului, 
bine tăiat, clădiri impunătoare, lucrări de artă... tot ce vrei, 
dar nu ne satisface. După un drum de aproape o zi prin 
“pusta ungurească», obişnuiţi cu viata oraşelor noastre, im- 
presiunea pe care ne-o face oraşul acesta e prea bruscă. 
Natural că la întoarcere lucrurile s'au mai schimbat. 

Seara plecăm in spre Fiume, unde ajungem în dimineaţa 
zilei de 5 Aprilie, după ce mai înainte admirarăm încântătoa- 
rele defileuri şi stâncile aproape fără vegetatiune, care for- 
mează ţinutul numit Karst. Căutăm să profitam de timpul ce-l 
avem în acest oras—jumatate nemtesc—unguresc, jumătate 
italienesc şi astfel vizitaram “Aquariul» statiunei biologice— 
unde se poate admira fauna mării Adriatice, apoi fabrica de 
tutun, iar în apropiere Abazzia, admirabilă staţiune climaterică, 
cam Ia o jumătate oră cu vaporul. 

In fine ne pregătim de mare—pentru multi o noutate. Scă- 
pam şi de ea, după o noapte de năduşeli şi de rău de mare. 
In dimineaţa zilei de 6 Aprilie avem în fata Ancona, primul 
oraş al Italiei pe ţărmul Adriaticei. Impresia generală nu e 
tocmai plăcută, deşi bine dispuşi după o noapte—relativa... 
de odihnă. De departe se desemnează truiaş cupola bazilicii 
St. Ciriac, curioasă şi interesantă prin împerecherea stilului 
bizantin-cupola cu stilul .gotic—ogivele. Câteva minute şi punem 
piciorul pe pământul Italiei. Câţiva hamali din port; mutra 
somnoroasă a vamesului... iată cine ne-au facut primirea. Din 

Ancona—pe care o vizităm în trecere spre gara—oras drăguţ, 
plecăm cu trenul spre Neapole, unde şi ajungem seara, după ce 
o zi întreagă facem drumul cel mai splendid din Italia sudică 
şi în care timp nu ne mai săturam admirând neastâmpăratele 
valuri ale Adriaticei, până la Termoli, de unde apoi trecurăm 
prin inima munţilor Abruzzi. In sfârşit iată-ne în Neapole cu 
care şi lacem imediat cunoştinţă. «Tipul -napolitan» îşi face 
şi el neapărat, aparitia—e ceva inerent vietei de noapte a 
Neapolului. 

De altminteri nu trebue să uităm că suntem în ceea ce a 
fost : “Grecia mare». După o noapte de odihnă, bine 
intremati, luăm oraşul în primire. Muzeul Naţional fireşte că 
nu ne scapă chiar din prima zi. E unul dintre cele mai mari 
din Italia şi e bogat mai ales în sculpturi. O deosebită im- 
portanță prezintă secția pompeiană, unde se poate urmări 
viaţa întreagă a unui oraş dispărut sub cenuşe, prin groaznica 
eruptiune a Vesuviului în anul 79 d. Ch. 

Tot în aceeaşi zi vizităm <Aquariul», vestitul aquariu al 
Neapolului, unde e reprezentată fauna mărei Mediterane, lu- 
crare mare şi costisitoare, dar de o deosebită importanță 
atât pentru stinta—pentru cei ce doresc să studieze de a- 
proape fauna unei mări atât de bogate ca marea Mediterană, 
—cât şi din punct de vedere economic. Dar dacă Neapole, 
ca oraş este interesant, o— viaţă întreagă petrecută pe stră- 
zile cele strâmte e lucrul cel mai obişnuit aci—prin monu- 
mentele sale apoi mult mai interesante sunt împrejurimile lui. 
Puzzucli cu solfatarele şi alături resturile templului lui Joe Se- 
rapis, Vezuviul cu oraşul Pompei, la poale, desvălit acuma, 
Possilipo şi golful de Neapole impestritat cu insule, care mai 
de care mai minunate ; iată în scurt ceea ce face adevărata 
frumuseţe a acestui oraş. Natural că la frumusețea locurilor 
nu trebue să uităm şi “culoarea locală» : splendidele alee de 
lămâi, portocali, smochini etc, ce încunună ca nişte ghirlande 
imense colinele Neapoiului. 

In ziua de 10 Aprilie am plecat'spre Roma: o lume nouă 
şi ca viaţă, si ca fire, şi ca moravuri. Răsullăm ma: usurati. 
De altminteri Roma lormează centrul călătorie: noastre şi ca 
interes special şi ca timp. 

Superbă aşezat, pe malurile Tibrului, Roma respiră viaţa u- 
nui popor viguros şi harnic. Ea formează prototipul oraşelor 
în care se poate în deajuns şi studia şi admira cele trei faze 

ale vietei poporului roman si urmasilor lor directi: Italieni de 
azi; Roma-veche—crestina in prima faza, Roma in «renaştere» 
şi Roma moderna—contimporana. 

Coloseul, gigantică clădire a Flavienilor, Termele lui Cara- 
calla, Forul roman, al lui August şi al lui Traian, Palatinul cu 
palatele imperiale—ruini, pe alocurea restaurate—si multe al- 
tele le citez numai ca nişte modele din ceea ce forta extra- 
ordinară a poporului roman putea să facă. 

Epoca renasterei perfect reprezentată mai ades prin bise- 
rici, ca S-ta Maria Maggiore, Sf. Giovanni din Lateran, Si. 
Paul, Si. Petru — cea mai minunată lacrare ca architectură 
unde şi grandiozitatea şi eleganța şi frumusetea şi bogăţia 
sunt în cea mai armonioasă unitate—si multe altele formează 
—ca cel mai sublim fruct al genialităţei unor oameni cu Bra- 
mante, Michel Angello, Rafael Sanzio, Leonardo da Vinci etc. 
etc.—cel mai caracteristic buchet al acestei epoci. In fine şi 
splendidele clădiri moderne şi mai ales  monumentalul palat 
al Justiţiei şi giganticul monument al lui Victor Emanuel ş. a. 
reprezintă activitatea artistică, a celei de a treia Romă: Roma 
modernă. Nu trebue însă să uităm bogăţia muzeelor şi a ga- 
lerulor de pictură modernă. e 

In Roma am stat 4 zile şi ceva, dar nici nu ştim cum au 
trecut; poate că unde la viaţa cea pură intelectuală, care am 
dus-o acolo se mai adăogă şi asemănarea vietei orăşeneşti, 
putin deosebită de a oraşelor noastre. 

In dimineaţa zilei de 14 Aprilie am plecat spre Florenţa, 
în urările a câţiva Români, ce veseli că întâlniseră atâta voi- 
nicie românească, tinusera să nezică, la plecare... “drum bun». 
In Florenţa ajungem seara si ne-am dus pe dată să ne o- 
dihnim. A doua zi, desdedimineaţă, cutreerăm stradele Flo- 
rentei: adevărat oraş al florilor. Nu tocmai mare, pitoresc, a- 
şezat pe marginile Arnoului, împrejmuit de admirabile coline, 
Florenţa este unul dintre cele mai dragute oraşe pe care le- 
am vizitat. Plină cu palate splendide şi galerii nu mai puţin re- 
numite—Palazo Pitti, Palazzo Bargello, Galeria Uhzzi ete.— 
Florenţa este şi astăzi o adevărată cetate a artelor. Giardino 
Boboli şi Fiezole—draguta localitate din apropiere—ne dau 
posibilitatea să gustăm o Florenta pitorească:, senzaţii peste 
senzații. 

Numai când eşti sub un cer ca al Italiei, sub priveliştele 
pitoreşti ale unui golf de Neapole, ale unei Florente şi cu 

dorinţa de a voi să prinzi tot şi să nu-ţi; scape nimic nevă- 
zut, să-ţi desfatezi ochiul şi simtirile la farmecul unei lumi 
noi, numai atunci, zic, poţi să-ţi dai seama de rostul şi im- 
portanta unei asemenea excursiuni. 

Dar timpul trece şi iată că trebuirăm să ne despărţim si 
de Florenţa. Suntem în drum spre Venezia. In drum trecem 
prin Pisa, unde putem admira o minune a architecturei rena- 
şterei: turnul plecat—Campanilla sau clopotniţa catedralei—si 
unde genialul matematician şi fizician Galileo Galilei a iscodit ce- 
lebrele sale legi asupra—pendului şi a căderei corpurilor. 

Pisa — Milano! Drum, admirabil în care avem foca- 
zia să  vedem-—lăsând la o parte Italia istorică reprezentată 
prin numeroasele turnuri şi castele ridicate pe toate vârfurile 
şi colinele—ceea ce un popor harnic şi inteligent poate să 
facă chiar cu un pământ aşa de ingrat—ca cel al Italiei. Iri- 
gatii pretutindeni, culturi splendide şi potrivite cu locul, fac ca 
această regiune a Italiei de Nord să merite cu adevărat nu- 
mele de «Grădina Europei». 

In Milano ne oprim o zi. «Domul», Muzeul Brera, Cimitirul 
[Campo Santa Monumentale] etc. etc. strălucitorul oraş ab- 
solut modern, ne fac să uităm oboseala unui drum atât de 
îndelungat. H 

In Venetia ajungem chiar în prima zi de Paşti. Impresionan- 
tă de originalitatea ei, Venetia poartă încă semnele unei lumi 
ce-a trecut. Pe alocurea, chiar acum, te mai dispune să-ţi 
creezi din gândul tău o lume din povesti....dar numai pe alocu- 
rea.—Rând pe rând: «Lido», o drăguță insulă din apropiere, 
expoziţia internaţională de pictură, pe care din fericire o a- 
pucăm încă deschisă, monumentele publice, bisericile, celebra 
biserică St. Marco, palatul dogilor ş. m. a. vin ca la un fo- 
toplastic năpraznic să se perindeze pe dinaintea ochilor noştri. 
In sfârşit a treia zi plecăm. Lagune, lacuri mai mari, mai mi- 
ci, mocirle.... uscat—adio Venezia! Până seară suntem la 
graniţa austriacă, unde ne aşteaptă o surpriză: la 22 Aprilie 
avem viscol cu zăpadă. Dar să nu uităm că suntem în Alpii 
Tirolului de răsărit. 

Acum privim ceva mai de sus frumusetile astea splendide... 
suntem doar umblati şi pe unde încă?... prin frumoasa Italia! 
Cu Vienaşi Buda-pesta în grabă terminăm şi călătoria noastră. 

Si acum, când din fuga condeiului, am căutat să dau aici numai 
o foarte scurtă şi slabă umbră din această splendidă excursie, 

nu pot sa incheiu de cât cu rugăciune către A-tot-puternicul 
de a noroci multe alte generaţii, dacă nu cu fericire mai ma- 
re cel putin cu una egală cu a noastră: de a se putea adă- 
posti la pornirile mari si noble ae unor iubiţi profesori ca d. 
M. Metzulescu şi C. Fortunescu. 


Un elev escursionist 


PĂDUREA IN FLĂCĂRI 


Iubirea frateasca. 


Petru şi Eliza, erau copii unui pădurar. Ei locuiau cu pă- 
rinti lor într'o colibioară de scânduri, în mijlocul pădurei. In- 
iro zi, tatăl şi mama lor se duseră până la gtârul învecinat, 
să vândă nişte lemne. Copii rămaseră acasă. Deodată Eliza 
văzu cerul spre Apus în flăcări. Ea chemă pe fratiorul său 
să vadă ŞI el. Petru nu mai văzuse aşa ceva până atunci. 
“Par'că s'a aprins cerul», strigă el. După câte-va minute căl- 
dura crescu foarte repede. Pe urmă limbi de foc se văzură 
tasnind printre copaci. Un fum negru întunecă cerul. Un tros- 
net îngrozitor se auzi. Tocmai acum, copii pricepură că toată 
pădurea a luat foc. 

— «Eu nu mai pot de îrică>,—strigă Eliza şi începu să a- 
lerge ici şi colo să găsească un adăpost. Dar din toate păr- 
tile focul înainta; afară de partea dreapta, unde se ridica un zid de 
stânci peste care nu era cu putință să treci. Copii erau deci 
înconjurați de foc. Ei strigară din toate puterile lor după aju- 
tor, dar glasul lor era înăbuşit de sgomotul pârjolului şi de 
altmintrea, cine le-ar fi şi putut veni în ajutor în inima pă- 
durii? Cercul de loc, ce-i înconjura, se micşora din ce în ce. 
Eliza, nebună de spaimă, se infunda în coliba părintească, 
ghemuindu- se sub patutul ei.Ea îşi închise ochii, ca să nu mai 
vadă flăcările, care luminau odăiţa. Din fericire Petru, care 
era mai în vârstă, nu se dădu învins de această mare spai- 
mă; el îşi zise că de va sta în casă, ea o să ia foc şi o să 
fie arşi atunci amândoi. 

— Oh!—se gândia el—daca aşi găsi un colţ unde să stau 
la adăpost, cum ar fi de pildă o gaură în pământ! 

Deodată îi veni o idee. In acel zid de stânci de lângă ca- 

să, era săpată un fel de pivniţă, in care pădurarul îşi grama- 
dea uneltele şi sacii de cărbuni. Atunci Petru smulse pe so- 
ra sa din ascunzătoarea ei şi amândoi eşiră in fuga mare să 
se ascundă în acea pivniţă. Căldura devenise atât de mare, 
că cei doi mici eroi abia ajunseră până aci. Sudoarea îmbro- 
bona fruntea lor şi fumul îi ineca; dar ajunşi odată în pivniţă, 
ei se mai răcoriră putin şi se pitulară într'un colt. De aci in 
colo ei erau în siguranţă. Din întunecimea ascunzătorii lor, ei 
priviau focul. Toţi copacii din pădure luaseră foc pe rând. Lim- 
bi de foc se urcau dejosîn sus şi se scoborau iarăşi înjos până 
la pământ, pe când crengile se răsuceau plesnind în flăcările roşii. 
In curând focul ajunse la căsuţa pădurarului, în care stătuse- 
ră până mai adineaori cei doi copii. Ei văzură scumpa lor că- 
suţă topindu-se ca o coaje de nucă întrun jăratic. De acum 
erau singuri, pierduţi în mijlocul acestei mari păduri în flăcări, 
fara alt adăpost, decât gaura în stâncă. 

Eliza, de spaimă, amutise; dar trecându-i cei dintâi fiori, 
ea se puse pe plâns de ţi se rupea inima, repetând din când 
în când “Mama! Mamă!» 

— «Nu mai plânge, îi zise Petru, îmbrăţişind-o cu drago- 
ste. Tata şi mama sunt în târg; ei au scăpat de foc; după 
ce-o arde pădurea, ei au să vie să ne caute. 

Eliza se mai potoli şi începu să-şi şteargă ochii umilaţi de 
plâns. Ziua se scurse pe nesimţite şi focul nu se mai poto- 
lea. In curând cei doi copilaşi, care nu mâncaseră de dimi- 
neata, începură a fi chinuiti de foame. 

— Ce-o să ne facem, se gândia Petru, dacă tocul, tine 
mai multe zile? Mica Eliza începuse iar să plângă si să zică 
cu .voce pe jumătate: “mama!» cu o jelire sau rugăciune abia 
auzită. 

Deodată în fundul acelei pivnițe, pe după saci, se auzi un 
mic zgomot, ca un fosnet de aripi. Pe urmă un cântec vesel 
izbucni... cântec de găină, care a ouat. Cei doi copii aler- 
gară într'acolo şi zăriră găina, pe care mama lor o hrănia şi 
care îşi lăcuse cuib, tocmai după acei saci. De mai multe 
zile ea oua aci fara ca cineva s’o fi văzut, şi în timpul fo- 
cului ea se ascunsese numai de cât aci. Petru şi Eliza găsi- 
ră acolo trei ouă proaspete. Ei facura îndată o gaură în ga- 
oace şi subseră fiecare câte unul. Pe cel de al treilea, îl îm- 
partira în două. In acest timp găina se cocotase pe mânerul 
unei săcure şi-şi continua cotcodacitul său. 

Copii erau foarte mulţumiţi; par'că nu se mai simteau aşa 
singuri. Noaptea se lăsă în curând si cea dintâi adormi gai- 
na. Petru făcu un patulet pe pământ din trunchiuri de arbori. 
Surioara lui se culcă aci şi adormi. El mai statu cât-va timp, 
privind rămăşiţele copacilor, cari încă mai fumegau în umbra 
nopţii, întrebându-se ce s'or fi făcut mult iubiţi lui părinţi. Pe 
urmă i se împăinjeniră şi lui ochii de oboseală şi adormi lân- 
gă sora sa. Când copii se deşteptară a doua zi de diminea- 
ta, aveau o foame foarte mare. Căutară cu ochii găina, dar 
no mai văzură. Ea plecase să ciugulească micii viermuşori 
pe jumătate arşi, de pe muşchii înaltelor stânci de deasupra 
pivnitei. Petru şi Eliza eşiră şi ei ca să vadă ce mai e pe 
afară. Hei! Nici cărbune nu mai rămăsese din căsuţa părin- 
tilor lor. Totul era cenuşe! Prin jur, trunchiurile mai groase 
fumegau încă; pământul par'că era sămănat cu cărbuni roşii 
şi nu era cu putinţă să înainteze mai departe, căci in depărta- 
re pădurea ardea încă. Cei doi copilaşi se înapoiară cu totul 
descurajati. Nu le rămânea nimic de facut de cât să aştepte, 
dar toamea începuse din nou a-i chinui. Cât de lungi le pă- 
reau lor acum ciasurile! Către seară, Eliza era atât de slă- 
bită, că abia se mai putea tine pe picioare. Ea se întinse la 
pământ, cu ochii plini de lacrămi; dar nici puteri să mai plân- 
ga tare, nu mai avea. In acest timp, Petru auzi afară un mic 
sgomot, un fel de cârâit uşor şi fricos. Cot! cot! cot! „Ce 
fericire!»—zise el. «E găina, care o să ouă îndată.» 

El rămase nemişcat, retinandu-si răsullarea spre a nu o 
speria. Găina înainta cu prevedere, ffăcând paşii mici, trecu 
pe dinaintea celor doi copilaşi, sări după saci şi după câteva 
minute cântecul răsună din nou; ouase! 

Copii alergară la cuib, unde găsiră oul dorit. Eliza îl sor- 
bia cu ochii, dar deşi mică ea înţelese că şi fratelui său tre- 
buia să-i fie tot aşa de foame ca şi ei; ea îi întinse lui oul 
cu mânuţa sa, care de slăbiciune tremura. Petru nu luă din 
el de cât o inghititura şi lăsă cea mai mare parte surorii sa- 
le. Niciodată în viaţa lor, un prânz ca aceste nu li s'a părut 
mai plăcut. 

Cu toate acestea seara ei se culcară trişti de tot; părinţii 
lor nu mai veneau şi în zare tot se mai vedeau flăcări. 

A doua zi, se revărsau zorile, când Petru auzi destul de 
bine strigându-l cineva."El se năpusti afară şi căzu în braţele 
părinților săi, cari plecaseră în căutarea lor îndată ce se fă- 

cuse o trecătoare prin pădurea aprinsă. Toţi erau aşa de mişca- 
ti, că abia puteau vorbi. Cu toate acestea mama se întrebă 
cu o voce schimbată: <Dar sora ta cea mică?» 

— «E aci şi ea», zise Petru. 

Tatăl şi mama intrară pe brânci în văgăună. Eliza dormia 
încă pe patul ei de lemne, învălită cu mantaua fratelui său şi 
cu capul rezemat pe un sac, ce el îi adusese. 

— «Petrică, tu ţi-ai îndeplinit datoria de frate mai mare», 
zise bătrânul său tată, cu lacrămile în ochi; iar mama sa, cu 
o sărutare, îşi deşteptă fetita, căreia nu-i venea să creadă 
ochilor. 


* * 
* 


Ajută-te pe tine şi pe alţii, căci cerul te va ajuta. 


(Din frantuzeste) 


Visarion N. Sachelarie 
Seminarist. 


Povestirile unui om, care a călătorit in India, 
— Urmare — 


Să tot fi fost ceasul 3 de dimineaţă, când o trosnitură puternică 
deasupra capului, mă trezi în hamacul meu. 

«Ce-o fi asta?» întrebai eu speriat pe Rowley, al cărui hamac a- 
târna lângă al meu. Mai înainte ca el să răspundă, se auzi o a doua 
şi a treia trosnitură şi pântecul vasului începu să se mişte. 

«Sunt ultimele împuşcături de salut, adică salutările de adio ale 
corăbiei,» zise el. “Au ridicat ancora şi “Cetatea Londrei» zice ră- 
mas bun străvechii ei stăpâne, bătrânei Londre, deşi nu o poate auzi 
de aici!» Şi cu aceste vorbe, se întoarse pe partea cealaltă şi adormi 
din nou. 

Mie însă nu-mi mai venea somnul, căci pe punte era un zgomot 
sălbatec. Se auzeau, răsunând puternic, fluerăturile comandantului, se 
auzia comanda căpitanului, şi mai puternică par'că din pricina tubului 
acustic; se auzia mugetul vântului, care suflă năpraznic în pânze şi 
valurile se izbiau furioase de pântecele corăbiei, de se cutremura. 

Sufletul meu se înălță în rugă spre Domnul. li recomandai pe dragii 
mei din ţinutul Oltului, mă recomandai pe mine, care mă aflam în voia 
elementului fără milă a apei, pe corabia fragilă— lucru omenesc, şi în- 
treprind o călătorie, la care nu mă împingea nevoia, ci pornirea tine- 
retei, pe care o cultivase odinioară UnchiulVasile, stând la căldură, 
la gura sobei, la adăpost, cu atâta spor, că acum renuntam la o ocu- 

patie sigură, spre a ma avânta într'o viață nesigură, vagabundă şi 
foarte” problematică. 

Abia după ce-mi îndestulii datortnta sfântă a sufletului meu, îmi veni 
iar somnul si mă cufundai în cele mai groaznice vise, cu tot sgomo- 
tul matrozilor de sus, deasupra capului meu. 

Am să amintesc numai pe scurt despre cele dintâi zile, ba chiar 
cele dintâi săptămâni ale călătoriei noastre. Suferiam doar foarte puțin 
de răul de mare. Firea mea viguroasă îl învinse repede, pe când al- 
tii îl îndurară săptămâni de-a rândul, până li se istoviră de tot puterile. 

Tot mai mult găsiam în Rowleyun suflet cinstit şi credincios, care, 
constient de nobleta sa, se împotrivia oricărui abuz, pe când ar fi fost 
gata să se sacrifice pentru datorie şi din toată inima se supunea la 
ceea ce era drept. Greşala lui cea mare era că nu-şi prea lua sama 
la vorbă. Asta avu în curând ca urmare, că în ochii căpitanuluiinu trecea 
drept, ceea ce însă era, ci se afla intr’o stare, care din ce in ce de- 
venea mai grea, deşi eu îi atrăgeam atâta de mult atenţia. Starea a- 
ceasta ameninţă să sfârşească rău. 

Căpitanul se arătă în curând ceea ce era: un om sălbatec, gata pe 
ceartă, care întrecea pe toţi furioşii ce-i văzusem înainte de el, căci 
pe când lor le trecea'supărarea odată cu potolirea furiei, acesta purta 
pică şi mai mare celui ce-i dăduse prilej să-şi arate violenţa. Şi por- 
nirea lui duşmănoasă se arătă apoi în chinuri nenumărate, pe cari ştia 
să le născocească cu o cruzime diavolească. Dacă reuşia atunci să-l 
facă pe nenorocitul ce-l întărâta, să zică o vorbă sau să-şi arate oare- 
cum enervarea prin vrun fapt, care să-i dea lui prilej să-şi verse fo- 
cul, îl pedepsea în mod barbar, neomenos. 

In curând am înţeles pricina tremurării -sale. Era un beţiv ordinar, 
care nu numai că bea în fie care seară, dar nu era treaz zile întregi 
de-arândul. Dacă comandantul şi pilotul n'ar fi fost suflete cinstite şi 
matrozii oamenii pricepuţi în meseria lor, D-zeu ştie ce ne-am fi fa- 
cut ! 

Cum fusese cu putinţă să-i se incredinteze unui astfel de om măr- 
furi atât de preţioase? a-ţi întreba D-Voastră,—continuă povestitorul 
după o pauză. , 

“Cred că vă pot răspunde. Mai întâi, căpitanul Ball avea mare tre- 
cere atât în port, cât şi pe punte, căci comandantul era cumnat cu ei; 
apoi, când era treaz, era unul dintre cei mai destoinici marinari en- 
glezi; în sfârşit, stând pe uscat doar puţină vreme, ştia să-şi ascundă 
oarecum păcatul lui de căpetenie şi numai când era din nou pe apă, 
îi dedea frâu liber. 

Celui ce-i era drag, îi mergea mai bine decât pe oricare altă cora- 
bie, ce pleca din vrun port englez. Aceasta o ştiau oamenii lui, de a- 
ceea se fereau să-l întărâte, ceea Ce din nenorocire—nu putu face 
Rowley, cu firea lui prea dârjă. Eu eram în grațiile lui. Eram exact 
la serviciul meu şi luam seama la cel mai mic semn al lui, îndeplinin- 
du-i orice poruncă, aproape mai'nainte ca s'o fi exprimat. De lucru a- 
veam în adevăr puţin. Mă învăţă să mânuesc instrumentele marine, pe 
care şi el numai din practică şi după îndelungă întrebuințare le cu- 
noştea, căci servise pe corabie, încă de pe cănd era copil. 

(Va urma) Aurelia V. Cochinescu 

PROBLEMA DE DESLEGAT 


|. Patru persoane. A, B, C şi D au fiecare câte-o sumă oarecare 
de bani. A dă celorlalţi atâta cât posede fiecare ; tot aşa face B şi 
în urmă C. şi D. După ce sa făcut împărţirea fiecare are 48 lei. 
Cât a avut fiecare la început ? 


EE 


il. A pleacă din M şi B din N, amândoi deodată şi în aceeaşi di- 
rectiune. Când va ajunge A pe B, dacă A face 9 mile pe zi si B 6 
mile, ear distanţa MN este de 12 mile? 

Deslegările în No. 8. 


~ DESL EGA RI 


roble ma I pag. 63. A câştigat lei 26 b. 52. 
ud 2 63. Ver copia manuscrisul in 6 zile. 
» HMI » 63. Luna ajunge cometa în 7 zile. 

Avitmogriful de la pag. 63 este: Din vârful Carpaţilor, din desi- 
mea brazilor. 

* Au deslegat bine toate problemele şi aritmogriful: Martinian Bă- 
descu—Boteni, V. Butescu, lul. M. Constantinescu, Corneliu N. Cer- 
cel, Tăsică Chelaru, D-tru I. Dumitrescu, Gh. I. Dumitrescu, Simion 
Dobrescu, Gh. Diculescu, Aurel N. Diaconescu, Const. V. Enescu, 
Pant. |. Gruescu, Const. D. Georgescu, Dum. Marin, Gh. St. Moi- 
sescu, Marin Negulescu, D. Papadopol, Al. M. Pavelescu, C-tin |. Pe- 
trescu, Silv. Petrescu, Const. |. Penescu, Emil Popescu, Gh. D. Po- 
pescu, Gh. A. Popescu, Petru l. Popescu, Ilie N. Popescu-—Lădeşti, 
Stef. N. Popescu—-Vladila, Al. Popovescu, Hariton P. Rizescu, Al. 
Scorteanu, M. G. Şerpoianu, llie Stefan, D. Văleanu. 

Au deslegat bine probl. Il, Ill şi aritmogriful: Vasile C. Bloedea, 
Teod. D. Gureanu, Victor Gureanu, Mih. A. Popescu, Aureliu N. Stro- 
escu, Irina şi Margareta Cichi. 

Au deslegat probl. I Il şi Ill: Nic. Frânculescu, Năstase Popa, Nic. 
D. Pasoi, Nic. Rădulescu, Teod. Vasilescu. 

A deslegat probl. II şi III: Zoe Schuster. 

Au deslegat problema Il şi aritmogriful: Nic. N. Costescu, D. D. 
Tomescu, C. N. Stănescu-Borduşelu. 

Aritmogriful lau deslegat: Gh. Branescu—Ploesti, C. Carangiu, loan 
G. Creţulescu, llarion R. Popescu—-Bucuresti și- Ilie Cristoloveanu 
gimnaziu din Turnu-Măgurele. 

Premiul l'a câştigat llie Cristoloveanu, trăgându- se la sort, de oarece 
au sosit deodată cu aceeaşi |poştă de la mai multi. 


Poşta Redactiei 


Rugăm foarte mult pe toți abonaţii, cari încă nau achitat abonae 
mentul, să ni-l trimită cât mai grabnic. 


Revista AMICUL TINERIMEI începe de la 1 Aprilie a c. al şap- 
telea an al existentei sale. 

Tot ce priveşte abonamentele, corespondența, articolele, deslegările 
etc. se vor adresa „Redacţiei Amicului Tinerimei, Bucuresti Strada 
Romană No. 12. 


H 


Abonamentul pe un an este de lei 5, (sau coroane 5). Numărul 
costă 20 de bani. 
Abonamentele se plătesc înainte. 


Directiunea AMICULUI TINERIMEI roagă pe toţi iubitorii de 
. bună îndrumare a tineretului nostru scolar, cari doresc a colabora 
să ne trimeată articole potrivite pentru tinerime, scrise într'o limbă 
adevărat populară şi pe înţelesul tuturor. 


Manuscrisele trimise spre publicare, să se scrie pe o pagină, lă- 


sind loc gol la dreapta, ca de vr'o două degete. Manuscrisele se’ 
trimit prin poştă nu ca scrisori, ci sub bandă, scriindu-se pe lângă 
adresă, cuvântul «manuscris». Ele costă in lăuntrul 'Țărei Româ- 
neşti 5 bani de fie-care 50 grame, iar din celelalte tari locuite de 
Români precum şi din Streinătate câte 10 bani 50 grame. Dacă 
pentru mai multă încredere, vrei să recomandezi manuscrisul, pen- 
tru crecomandare» se plăteşte deosebit 25 bani, de ori unde. 


f H , 

La Redacţia AMICULUI TINERIMEI se găsesc de vânzare exem- 

plare complecte şi legate, anii II, III şi IV cu Lei 4; anii V şi VI 
cu Lei 5. 

= Tinerilor! Răspândiți revis 

mult ! tses 


Pastrati numerile spre a le lega la sfârșitul anului. 


ta voastră cât puteți mai 


D 

PAPUSA | 


Primul Atelier românese de păpuși și jucării nationale 


Adresa: BUCUREŞTI STR ROMANĂ No. 12 
In aceiaşi casă cu Redacţia <AMICULUI TINERIMEI» 


S 
| 
| 
| 

Pentru voi, dragi. copii, fete şi băieţi, a deschis o 
prietina a tinerimii, un atelier de papusele foarte 
' drăgălaşe si de felurite jucării precum si o- clinică 
pentru ele. l 
Se găsesc aci păpuşi mari si-mici, armata romana, 
ciobănași, oi, căţei, cocosi si alte animale, cu pre- 
turi mici. i 

Numărul 20 bani 

REGINA ALBINELOR 


Urmare din No. 6 


In timpul acesta poporul castigase nu numai albine lucrătoare ci ie- 
şiseră din ou si prinți, trantori, din care, printesele, care acum erau 
încă în leagăn, când ajungeau în vârstă de-a domni, trebuiau să şi a- 
leagă câte un bărbat. Prinții erau ceva mai mari de statură şi mai gre- 
oi de cât albinele lucrătoare şi nu aveau nici ac, nici venin. Ei nu se 
pricepeau de loc la strângerea mierei, dar mâncau din cea adusă de 
albine. Numai în zilele calde ieşiau la plimbare. Ei îşi petreceau mai 
toată vremea, Intro trândăvie fără seaman. 

Aceasta era cauza pentru care Gherghina cârtia 
împotriva organizaţiei statului albinelor şi o găsia 
de nesuferit. “Trantorii ăştia mănâncă din sudoarea 
noastră,» spunea Gherghina tovarăşelor ei. “Mun- 
cim până nu mai putem, pentru ca ei să se bucure 
de o viaţă uşoară. Asta e egalitatea înaintea legii? 
Asta-i dreptatea? Cine nu pricepe, nici acum, că lu- 
crurile trebue să ;se schimbe acela merită să fie 
sclav.» — «Ai dreptate, trebuie să facem ceva», stri- 
gară celelalte aprobând-o. “Suntem asuprite. Nu 
vrem să mai facem nimic pentru trântori, vrem să 
ne bucurăm singure de fructul muncii noastre». 

«In sfârşit» strigă cu veselie Gherghina, “in sfâr- 
şit vi s'au deslegat ochii. Era şi timpul, căci peste 
Sumetul Print câteva zile soseşte momentul hotărâtor.» — «Ce 

însemnează asta?» — “Ei bine, ascultați de ce e vorba gi alegeţi. Re- 
gina, care ne stăpâneşte acum, nu se va învoi nici odată la cererile 
noastre. Ea ne-a robit şi nu se va lipsi de aceasta, cât va trăi. Nu 
ne putem aştepta la nimic, din partea ei. Peste puţin propria ei fiică, 
rivala ei, va ieşi din leagănul ei regesc; pe faptul acesta mi-am clădit 
planul. Tovarăşe, cătră steaua nouă, care va răsări să ne întoarcem 
toate. Dela ea să nădăjduim fericirea viitorului. Vom da ajutor, la lup- 
tă, reginei celei tinere, de vom învinge, tronul celei bătrâne i-l dăm 
ei. Ea va trebui să jure că se va supune voinţei noastre.» 

— «Dacă ea refuză să ne dea făgăduiala aceasta?»— «Atunci o is- 
gonim şi trăim ca albine libere întrun stat liber» — “Trăiască Gher- 
ghina!» strigă norodul. «Gherghina este un geniu. Trăiască viitorul, 
trăiască libertatea!» 

Membri partidului Gherghinei reuşise să câştige mulţi partizani prin- 
tre albine. Cuvântul: «libertate» sună prea ademenitor, prea făgăduia 
multe ca să nu aibă răsunet, în cât nu fu greu ca albinele fără ex- 
perienţă să se transforme în nemultumite. Cu cât se consacrau mai 
multe planurilor Gherghinei, cu atât mai puţin se putea păstra secre- 
tul. Albine vanitoase, palavragioaice dedeau să se înțeleagă că se pe- 
trec lucruri mari, că ele ştiau mai multe decât puteau să spună şi că 
multe dintre cele cari azi se socotesc puternice, mai târziu vor fi bu- 
curoase de li se va îngădui să trăiască. 

Reginei nu-i rămase neştiut faptul, că se formase un partid cu sco- 


puri duşmane ei şi o nelinişte neînfrântă o stăpânia. «Veto,» zise ea— ` 


“tu-mi spuneai că toate supusele mele îmi sunt credincioase şi acum 
aflu că multe nemultumite se răsvrătesc împotriva stăpânirei mele. Mai 
amăgit cu voia ta?» — «Regină», strigă Veta, «spiritul răscoalei se 
născu în taină. Nu mai suntem în stare să-l potolim, totuşi nu desnă- 
dăjdui. Cele mai multe sunt cu tine şi sunt gata să te apere.» 

«E un mijloc de-a opri isbucnirea desbinărei» zise regina, “dar a- 
cela e crud şi spăimântător. Dacă aş omorâ pe printesele, care dorm 
în leagănele lor, răsvrătitele n'ar mai avea regină, in jurul căreia să 
se strângă.» 

— “Ai vrea să-ţi omori proprii tăi copii?» zise Veta speriată. — 
“Ori eu, ori ei» zise regina. “Tu ai fi răpusă» adaose Veta, «de oare- 


ce duşmanele tale păzesc căsuţa celei mai vârstnice prințese şi sunt: 


gata să opună rezistenţă vădită. Păstrează-ţi viata pentru. credincioa- 
sele tale, cruţă-o pe-a copiilor tăi şi nu te expune într'o luptă nee- 
gală cu puterea superioară a duşmanilor. Lumea e largă. Sunt de si- 
gur locuri, unde să ne întocmim o nouă patrie. Ori încotro te vei du- 
ce, te vom urma.» “Sfatul tău e bun» zise regina. “Trimete stafete si- 
gure, care să caute o reşedinţă. Eu mă feresc de răsculate. Purpura 
mea să no păteze nici un omor pe furiș, nici grozăvia unei răsboi ci- 
vil.» Chiar în aceeaşi zi porniră la drum cercetaşii şi spionii. Vestile 
lor erau favorabile. Ei descoperiseră, întrun copac scorburos un loc, 
care se potrivia minunat pentru aşezarea lor. El era aproape de câm- 
pii. înflorite, care promiteau o recoltă bogată în miere. In timpul nop- 
tei, se făcu cunoscută hotărârea reginei. Neliniştea creştea în stup, din 
ceas în ceas. Gherghina cu toată ceata ei se strânseră lângă căsuţa 


d 
AMICUL TINERIVEI 107 


regală, iar credincioasele reginei ocupau urdinisul. Un sbârnâit puter- 
nic umplea stupul. Din amândouă partidele se contopiau strigătele: «Ci- 
ne tine cu regina, să vină la noi, încoace,» strigau unele. — “Regina 
cea nouă trebue să domniască» răspundeau aliele. Acum albinele se 
pregătiau de strămutare. Fie-care pentru ca să aibă putere la drum şi 
să nu-i vină rău sugea câte o înghiţitură sdravănă din provizia de mie- 
re. Apoi avangarda sbură iute prin urdiniş. Ea fu urmată de o a doua 
trupă. In mijlocul roiului se află regina, ariergarda încheia şirul. Aproa- 
pe jumătate din poporul albinelor părăsi stupul, sbârnâind. 

` Inainte de a ajun- 
ge însă la cunoscu- 
tul copac scorbu- 
ros, regina simți ne- 
voia de-a se odihni. 
Albimele încărcate 
grew cu miere se 
simțeau ostenite de- 
aceea regina dete 
semnalul oprirei. 
Roiul se opri pe 
craca unui pom. Al- 
binele se agatara u- 
nele de altele, încât 
formau un bulgăre 
în mijlocul căruia 
se odihnia regina. 
Negresit că stupul 
era fără adăpost şi 
deşi era expus la as- 
primea vremii, nici 
o albină n'ar fi pă- 
răsit însă pe regi- 
na; nici pe furtună, 
nici pe ploaie. Lor 
le veni un ajutor 
neaşteptat. «Se a- 
propie un om,» stri- 
gară albinele, care 
se aflau la margi- 
nea roiului. «El du- 
ce o casă de locuit, tocmai ca aceea pe care am părăsit-o.» “Feriti-va 
să nu-l intepati,» zise Veta cea înțeleaptă, “poate că el ne-a destinat-o 
nouă locuința aceea.» Albinele stătură liniştite. Ele simțiră o sgudu- 
itură puternică si desprinse de cracă alunecară în stupul, pe care mâ- 
na acelui om îl tinea cu grijă. Acum ele găsiseră o patrie, care între- 
cea, în bună stare, copacul cel scorburos. După ce stupul fu pus într'un 
loc sigur. albinele se gi apucară îndată de lucru. Aduseră răşină, 
ca să lipească cu ea pereţii, întocmiră, clădiră căsuțe pentru miere şi 
pentru pui. Şi aci domnia aceeaşi muncă vioaie ca şi în stupul cel ve- 

chiu. Numai Gherghina şi ceata ei lipseau şi printr'o activitate paci- 
nică comună neamul albinelor prosperă în chip strălucit. 

Albinele rămase în stupul părăsit aşteptau cu dor, să iasă din ou, 
regina cea nouă. După câteva zile ele smulseră capacul celei mai vechi 
dintre cdsutele regale si regina cea tânără se trase pin inveligul cel 
moale, în care se odihnise în timpul metamorfosei sale. li deteră ca 
hrană miere şi polen si îi arătară o atenție recunoscătoare. După un 
răstimp Gherghina se duse la ea şi îi zise: «De-acum tu eşti regina 
noastră. Partidului nostru îi datoresti tu si viata si tronul. Deaceea iti 
cerem, să domneşti după cum ne place şi nouă.» — «Si care e dorin- 
ta voastră?» — «Mai întâiu iti cerem să te măriţi. Pentru acest scop 
să-ți alegi un sot dintre trârtori, pentru ca pe ceilalți. despretuiti 
de tine să-i putem ucide. Nu vrem să hrănim nici un leneş, nici un 
trândav. Apoi nădăjduim regină că te vei îngriji de ouă, căci acum 
suntem prea puţine spre a putea strânge de-ajuns, pentru iarnă. Ina- 
intaşa ta ne încărca cu servicii de corvoadă, noi însă acum vrem să 
muncim când şi cum ne place». 

Regina cea tânără tăcu o clipă. «Voiu face, ceea ce socotesc că e 
mai bine pentru stat», zise ea apoi. “Puteţi pleca!» 

Gherghina plecă, turburată de mânie. Răspunsul reginei nu cuprin- 
dea nici o făgăduială hotărâtă şi iată de ce se mâniă Gherghina. Ea 
trebui totuşi să'şi ascundă furia, de oarece celelalte albine găseau pe 
noua stăpânitoare plină de farmec, atrăgătoare şi se supuneau din 
toată inima. Gherghina amărâtă sbura după miere. Acolo se întâlni cu 
viespea. «Ce-i ?» întrebă aceasta, “pari foarte tristă, ce ti s'a întâm- 
plat?» Gherghina povesti ce se petrecea. «Da», îi răspunse atunci. 
viespea. Organizaţia va rămâne totdeauna aceeaşi la voi, sunteţi prea 
proaste. lată, de ce nu faceţi şi voi ca noi. Eu sunt propria mea re- 
gină, îmi cresc puii, pe care îi hrănesc, până când sunt în stare să 
sboare şi apoi trăesc cum imi place. Asta e libertate !»—tăcu însă a- 
supra faptului, că trăia numai o vară şi că peste iarnă îngheţă ca vai 
de ea, tocmai pentru că n'avea patrie, n'avea tovarăşie ca albinele. 
Nu spunea de loc, că mulţimea pierea şi că abia scăpau din iarnă, prin 
găurile de pământ, câţiva viespi mai tineri. Ea lăuda scurta ei liber- 
tate, fără să spună însă cu ce plătia viaţa ei. 

Regina cea tânără luase, ce e drept, domnia, dar în căsuţele regale,. 
care mai erau, se mai aflau pui, care se vor ridica tot cu pretenţii de 
domnie, când vor ieşi. A doua prinţesă se şi deşteptase şi din că- 
suta ei se auzea o chiemare puternică, la care regina răspunse cu o 
voce tărăgănată. “Rivala mea mă ameninţă» strigă regina. “Eu nu mă 
dau în lături dinaintea ei. Cine îmi ajută să o sugrum?» — «Nu ne 
trebue de cât o singură regină», strigau albinele, «veniţi să omorâm 
pe duşmana». 

A doua zi prinţesa străpunse capacul de ceară al căsuţei şi ieşi. 
Regina înfuriată voia să se repeadă la ea, ca să se lupte împreună 
pentru domnie. Albinele însă strigară : “Suntem gata să te apărăm» 
şi înconjurară in rândur: strânse şi dese pe prinţesă. Ele strângeau 
din ce în ce cercul şi inghesuindu-se una într'alta, înăbuşiră pe neno- 
rocita prinţesă, iar trupul ei mort îl aruncară afară, prin urdiniş: Se 

duseră apoi la cele din urmă două căsuțe regale, le sfâşiară pe- 
retii şi omorâră, cu o poftă cumplită, copii regesti, care erau încă în 
aţipire. Gherghina era cea mai zeloasă la lucrurile acestea. «Dacă o- 
morâm puii, sfârşim iute si cu regina», mormăia ea. “Vespea nu ne 
va mai putea numi proaste». 

Acum regina era singura atot stăpânitoare şi tronul ei nu mai era şi 
ameninţat de semenele ei. Acum se putea gândi la măritiş. 

La amiazi, când soarele strălucea pe cer, când nu se simţea nici o 
adiere, regina sbură afară însoţită de o ceată de trântori. Ea nu ale- 
:sese încă pe nici unul, azi voia să se hotărască. Ca prin minune învi- 
oşa ea aerul încins de soare. Ce uşor plutea peste mărăcini şi tufi- 
şuri! Ochiul privea la frumuseţea pământului înverzit, înflorit şi miile 
de flori învitau la odihnă. ' 

Regina însă sbura mereu. Ea îşi lua drumul pe de-asupra unui strat 
cu trandafiri. Işi potrivi astfel sborul pentru ca să poată respira mi- 
rosul, care se ridica spre ea. “As vrea să rămân aici pentru totdea- 
una», şopti ea şi se cobori pe un trandafir. Acum numai câţiva trân- 
tori îi mai formau suita ; mulţi se întorseseră. Li se părea prea greu 
“drumul. “Aceia nu mă iubesc» zicea regina. Dacă le-aş fi dragă ar fi 
răbdat.— «Eu rămân cu tine», zise un trântor. “Fericirea mea cea mai 
mare este să fiu lângă tine». «Şi tu-mi eşti drag mie» răspunse re- 
gina. «Dacă ne-am clădi o casă aci între foile roşii ale trandafirului?» 
«Eu nu ştiu să clădesc»—răspunse prinţul. «Vrei să-mi aduni miere ? » 
‘mai întrebă ea. «Nici aceasta nu o pot». ——“Atunci trebue să ne în- 
toarcem iar la ai noştri».——Trebuie so facem, dacă vrem să trăim» 
«Să trăim? Eu trebuie să trăiesc pentru poporul meu. Dar tu ?»— 
“Lasă-mă să trăiesc şi să mor pentru tine».—“Aşa dar tu mă iubeşti 
cu adevărat ?»—-“Din tot sufletul! »—«Atunci te aleg de bărbat». Când 
regina se întoarse la stup, fu salutată la intrare de către gardă, care 
«o întâmpină cu respect. Şi în popor domnia o mişcare veselă, care 
nu era însă împărtăşită şi de trântori, căci li se pronuntase sentința. 

Chiar de a doua zi ei fură împiedicaţi de-a se mai apropia de că- 
‘sutele cu miere, iar când ei murmurară împotriva acestui lucru, fură 
goniti din stup. Cei cari se împotriveau şi nu voiau să iasă de voie, 
fură înconjurați şi năbuşiţi. Unora le scrântiră aripile, pe alţii muş- 
candu-i tare îi răniră rău sau îi schilodiră. Până şi oule, din care nu 
ieşiseră încă alti trântori, fură asvârlite. 

«Omorâţi-i» striga Gherghina. «Ei nu lucrează nimic. N'avem gust 
ssă hrănim trândavi». 

După lupta cu trântorii, unele albine întrebară pe Gherghina: «Dar, 
jan spune cum rămâne cu libertatea? Acumavemo nouă stăpânitoare, 
dar unde sunt vremurile mai bune? Toate se petrec tocmai ca şi sub 
“vechea regină. Cea de acum face ouă,tot noi trebue să creştem puii, 
să curăţăm stupul, să asudăm ceară, să clădim, să adunăm miere şi 
polen, nimic nu s'a schimbat Ne-ai înşirat tu destule palavre». 

«Nu-i adevărat» strigă mâniată Gherghina. Regina noastră şi acum 
nu ne convine, vezi asta e. Şi aceasta, ca şi înaintaşa ei, se învâr- 
teste în acelaş văgaş. Eu nu vam amăgit, ci regina n’a- împlinit aş- 
teptările noastre. A, dacă aţi avea numai câteva dintre voi curaj, ce 

ute ne-am ajunge ţinta».——“Avem curaj, dar spune ce trebue sa fa- 
Cem ?» 

«Nenorocirea noastră stă mai cu seamă în faptul că avem o stă- 
pânitoare. Moartea ei este libertatea noastră. De-aţi judeca ca mine, 
mâine ea n'ar mai trăi. Oare sunteţi voi mai rele ca ea? Ea e mai 
deşteaptă ca voi? Nici de cum. Toate suntem la fel; prin urmare 
drept ar fi, să fim egale.» 


(Va urma) 


O Instituteara 


Se cuvine tot respectul pentru o mila cubica 


Să ne închipuim că ar exista în adevăr un gard lung ce o milă şi 
înalt tot de o milă. Prin influenţa acestui gard. vom observa, numai. 
în treacăt, că vremea so va fi schimbat întrun mod fabulos. Dacă gar- 
dul ar fi aşezat in directiunea răsărit-—apus, partea din. spre nord de 
gard ar deveni o iarnă colosal de lungă, pe când partea sudică ar a- 
vea o vară neobişnuit de timpurie şi lungă. Dacă dealungul gardului. 
ar curge un râu, am putea în Aprilie de o parte, să plutim pe cursul 
său, iar pe cealaltă parte am putea patina. 

Aceasta însă nu se întâmplă în adevăr şi nu voim să ne desfatam 
mai departe în astfel de plăceri inchipuite. 

Ceace voim însă să spunem aici, sunt următoarele: 

Am vorbit Séi sus numai de un singur gard. Să ne inchipuim acum. 
patru garduri la fel şi cu piroane să încheem aceşti patru pereţi în 
formă de ladă. Cum această ladă este deschisă deasupra, să cioplim 
şi s'o înfundăm cu un acoperiş, care de asemenea va trebui să fie de 
o milă în lung şi lat. 

Această ladă ar ocupa volumul unei mile cubice sau mai bine ar fi 
un cub cât o milă de mare, căci oricine va observa, că lada are for- 
ma unui cub, ale cărui feţe, fiecare are lungimea şi lăţimea cât o milă. 

Acum, când ştim ce este o milă cubică, vrem să ne dăm sama mai 
bine, ce va să zică o milă cubică, sau mai simplu, cât este de mare 
o atare milă cubică. 

In acest scop, să dăm la o parte acoperişul, care închide încă lada 
şi să încercăm a o încărca cu tot ce avem la îndemână. Oraşul Bucu- 
testi ce ne stă în-cale, îl luăm ca pe o jucărie de copii şi-l aruncăm: 
în ladă. După aceea alergăm repede la laşi şi apucăm din fugă toate: 
orăşelele şi sătuleţele de pe drum, le împachetăm toate laolaltă şi le 
aruncăm în ladă. 

După atâta osteneală nu s'a acoperit nici fundul lăzii şi putem în- 
cepe iarăşi din nou aceaş operaţie. Punem mâna pe toate oraşele din 
{ara românească, pe cele din Ardeal, Banat, Crişana, Maramureş şi 
Bucovina, apoi pe cele din Ţara Ungurească şi Austria cu Viena în 
cap, ne mai întindem şi la Berlin şi la celelalte oraşe mari şi mici din. 

Germania. Luăm Petersburgul şi Roma apoi Parisul, cu toate coloa- 
nele, arcurile de triumf, şi cu bisericile şi le aruncăm în cutia noastră, 
dar de abia se observă că am aruncat ceva într'ânsa. Atunci ne repe- 
zim la Londra, o înşfăcăm şi pe dânsa şi o aruncăm in cutie. Toate 
aceste însă nu ajută la nimic şi spre a încărca cutia mai simţitor vrem 
să începem a împacheta toate oraşele provinciale. 

Pentru a nu da loc la nici o pismă sau la vre-o ceartă de rang, să 
aşezăm laolaltă toate cetăţile, satele, castele'e, conacele de pe moşii, 
vitele etc. 

Şi tot nu vrea să se umple. Aruncăm înăuntru tot ce a făcut mâna 
omenească în Europa şi cu astea abia se umple un sfert din ladă. In- 
troducem pe lângă acestea toate corăbiile de pe mări şi nu ajută la 
nimic. Căutăm să aruncăm înăuntru piramidele Egiptului, drumurile de 
fer ale Americei de nord şi maşinile fabricelor; închidem în ladă tot 
ce a făcut mâna omenească în Africa, Asia, America şi Australia, însă 
de abia se umple pe jumătate. 

Acum dacă scuturăm încetişor lada, toate se rostogolesc unele pe- 
ste altele, se îndesă mai bine şi se aşează în ordine. 

Fiindcă ne-am pus în gând să umplem odată lada, vrem să încercem 
dacă nu se poate umplea cu oameni. 

Mai întâi strângem la olaltă toate ierburile ce se vor găsi pe în- 
treg pământul şi le împrăştiem în ladă. Acestea însă nu sunt de ajuns 
spre a acoperi hodoroagele dinăuntru; trebue să chemăm în ajutor şi 
îrunzeie copacilor spre a putea aşterne o saltea moale, ca să putem 
împacheta apoi oamenii. 

Pentru fiecare om avem nevoe de o lăţime ceva mai mare de 60 
centimetri. La unul din pereţii lăzii, care are lungimea de 7500 metri, 
se poate aşeza un rând de 12.000 oameni şi ca să fie mai comozi, 
socotim bucuros înălţimea oamenilor de 2 metri aproape; astfel că pu- 
tem aşeza pe stratul de paie 4000 de asemenea rânduri. 

Acum o ştie fiecare că de 4000 ori 12.000 face tocmai 48.000.000 
şi cum Franţa n'are mai mult de 48.000.000 locuitori, are uşor loc, po- 
pulati aacestei republici, în stratul cel mai de desupt. 

Acoperim pe aceştia cu o pătură oare care de un picior înălţime şi 
aşezăm pe acest strat cele 2.009.009 de oameni, cari trăesc în Ausra- 
lia şi mai rămâne loc ca să aşezăm lângă ei 40.000.000 oameni din En- 
glitera, Belgia şi România. 

Acoperim şi pe aceştia şi pregătim un nou strat spre a împacheta 
mai departe alţi 48.000.000 oameni sunt de ajuns abia 17 strate spre 
a aşeza cei 800.000.000 de oameni, cât este populaţia Asiei. Pentru 
Africa, unde- trăesc aproape 210.000.000 oameni, avem nevoe numai 
de 5 straturi în lada noastră, iar cei 332.000.000 locuitori, omenirea 
cea mare europenească, pentru care de altmintrea lumea este prea mi- 
că, impachetati, ocupă în cutia noastră abia 6 straturi. 

In total aşa dar putem împacheta toţi oamenii numai în 20 de stra- 
turi şi dacă socotim că pentru fie care strat, pachetajul de paie ocupă 
aproape 3 picioare înălţime, întreaga omenire a globului pământesc 
ocupă în lada noastră numai 60 de picioare; aşa că ne-ar trebui de 
200 ori mai mulţi oameni, decât există în lumea întreagă; ca să um- 

plem lada numai de jumătate. 

Ce ne mai rămâne acum? Dacă am voi să încărcăm în lada noastră 
şi lumea animalelor, aruncând boi, măgari, oi, cai, catâri, cămile, ele- 
fanti, peste oamenii impachetati; iar după aceea paserile, peştii si ser- 
pii, tot, ce se târăşte şi sboară şi ea tot nu s'ar umplea, aşa că am fi 
nevoiţi să ne refugiem la dealuri şi munţi. 

Şi toate astea nu fac decât o singură milă cubică! lacă în adevăr 
că se cuvine tot respectul nostru unei mile-cubice. 
A.I 


(După Bernstein) 


Chr DO PUrDE LEI 


Doi pui de lei crescuseră împreună într'aceiaşi pădure ; ei erau d'a- 
ceaşi vârstă, d'aceiaşi statură şi d'aceiaşi putere. Unul fu prins prin 
vicleşug într'o vânătoare a marelui Mogul ; celălalt trăia prin stâncile 
munţilor. 

Acela care fu prins, fu dus la curte, unde trăi în plăceri; acolo i 
se dedea’n fiecare zi câte o căprioară de mâncat. El n'avea decât să 
doarmă'ntr'o cuşcă, unde totdeauna i se făceacu îngrijire culcuş moale. 
Un paznic bătrân avea grijă de a-i pieptăna de două ori pe zi coama 
cea lungă şi aurie. Fiind domesticit, chiar regele venea adesea să-l 
mângâe. El era gras, netezit, avea o'nfăţişare plăcută şi măreaţă, căci 
purta un lant de aur şi i se atârnau la urechi cercei impodobiti cu 
mărgăritare si diamante; astfel el dispretuia pe toţi ceilalţi lei, cari se aflau 
în cuscele vecine, cu mult mai puţin frumoase ca a sa. Toate aceste 
îi măreau bucuria şi el se credea că are mare vază, fiind tratat în- 
trun mod aşa de onorabil. Curtea la care trăia, îi împrumută gustul 
ambitiunii ; îşi inchipuia car fi fost un mare erou, dac’ar fi trăit în pă- 
dure. Intr'o zi nemaipunându-i-se lanţul, fugi de la palat şi se'ntoarse 
la locurile unde crescuse. Pe atunci regele întregului neam al leilor era 
pe moarte şi se adunase tot neamul pentru a-i alege un urmaş. Prin- 
tre multii pretendenți, era unul care intrecea pe toţi prin mândria şi'n- 
drăzneala sa; acestă era un alt leu, care nici odată nu părăsise pus- 
tietăţile în timpul când tovarăşul său trăise la curte. Cel care trăise 
în pustiu, îşi mărise adesea curagiul printr'o foame crudă ; el era o- 
bişnuit a nu se nutri decât prin mijlocul celor mai mari pericole şi 
omoruri şi sfâşia turme întregi. Era slab, sbârcit şi pocit; focul si 
sângele eşeau din ochii săi ; era uşor, “nervos, obişnuit a se căţăra, 
a se arunca cu curaj contra sulitelor şi săgeţilor. Cei doi bătrâni to- 
varăşi se provocară la luptă pentru a se hotărâ care să ia domnia. 
Dar leoaica cea bătrână, adică mama lor, inteleaptd şi experimentată, 
ale cărei sfaturi erau respectate de întregul neam leesc fu de părere 
să se sue pe tron acela, care studiase politica la curte. Mare parte 
din locuitori murmurară, zicând că ea ar voi să prefere un leu trăit 
în lene şi lux unui răsboinic, care se desprinsese, prin osteneli şi 

pericole, să devină puternic şi înţelept. Cu toate astea autoritatea ba- 
trânei leoaice isbuti, punând pe tron pe leul dela curte. Atunci acesta 
se dădu plăcerilor şi nu mai iubia decât petrecerile. El se servea de 
supunere şi de vitleşug pentru a ascunde cruzimea şi tirania sa. In 
curând deveni urât, disprețuit şi nesuferit. Atunci leoaica cea bătrână 
zise: “Este timpul să-l detronăm. Ştiu bine, că nu era vrednic de a fi 
rege ; dar am vrut ca s'aveţi un stricat prin slăbiciune şi politică spre 
a vă face ca în urmă să vedeţi mai bine preţul celuilalt, care-a me- 
ritat domnia prin răbdarea şi valoarea sa. Acum trebue să ce lupte 
unul cu altul». Indată merseră într'un câmp închis, unde cei doi lup- 
tători începură lupta. Spectacolul însă, nu tinu mult; leul cel slab tre-- 
mura şi nu'ndrăsmea să se arunce asupra celuilalt. El fugi înspăimân 
tat, şi se ascunse ; celălalt îl urmă ocărându-l. Toţi strigară : “Trebue 


să'l sugrumi şi să-l prefaci în bucăţi!» i y À 
- «Nu, nu», răspunse el; «când cineva are un inimic atât de misel, 


ar trebui ca de mişelie să se teamă. Eu vreau să trăească, el nu me- 
rită să moară. Eu voi şti să domnesc bine, fără a avea nevoe să-l 


tin supus». a 

In adevăr, leul cel puternic domni cu înţelepciune şi autoritate. Ce- 
lălatt se mulțumi să ocupe un loc modest la curte, spre aşi ` câştiga 
câteva bucăţi de carne şi de asi petrece viata într'o trândăvie ruşi- 


noasă. 


(Din frantuzeste) Mihail A. Popescu.Usica 


AMINTIRI DIN LICEU 


— URMARE — 


Dar încetul cu încetul au trecut toate examenele, şi înziua 
de Si. Petru şi Pavel s'a făcut împărţirea premiilor, cari încă 
mat existau pe vremea când invatam eu. Astăzi s'au desfiinţat 
şi e rău căci erau un îndemn puternic şi frumos la invata- 
tură şi purtare bună. 

Fiindcă luasem premiu, părinţii şi rudele se întreceau care 
de care să'mi procure tot felul de plăceri. Intre acestea a 
lost şi una mai mare produsă de cumpărarea unei biciclete, 
cu care să fac excursiuni în -timpul vacanței. De mare folos 
nu mi-a fost însă acea bicicletă, fiindcă am stricat-o repede, 
ba chiar am pătimit mult de pe urma ei, căci într'o zi ducân- 
du-mă să fac o plimbare până într'un sat aproape de Bucu- 
reşti, m'am trezit deodată înconjurat de o grămadă de câini, 
cari se repezeau la pantalonii mei şi căutau, care de care să 

mă apuce de picior. Voind să scap mai repede de aceşti 
întâmpinători neplacuti am dat iuțeală mai mare bicicletei şi 
ajungând la o vale, un betiv care se impleticea pe drum mi-a 
tăiat calea şi deodată am dat peste el cu bicicletă cu tdt, 
In acel moment am fost ajuns şi de ceata de câni ce mă 
urmăriseră şi cari au început să se repeadă la mine şi la 
betiv, cari eram jos unul peste altul. 

In sfârşit cu chiu cu vai m'am sculat şi am văzut cu du- 
rere că în cădere imi sfâşiasem hainele, imi julisem obrazul 
şi era aproape să'mi rup şi nasul de o piatră ce se găsea 
pe drum. Bicicleta de asemeni se rupsese în două sau trei 
locuri, iar betivul, din pricina căruia  căzusem, a început să 
înjure şi chiar să svârle cu pietre, neputând scăpa de cât 
luând'o la fugă cu bicicleta în spinare şi ajungând aproape 
de oraş obosit şi ca vai de capul meu. 

Dar acum cum intri în oraş pe jos şi cu bicicleta la spi-- 
nare? Pe cât de mândru eram când plecasem şi mi se pă- 
rea că toată lumea se uită la mine, pe atât de ruşinos eram. 
acum şi mă feream să fiu văzut. Pe străzile cele mai dos- 
nice am ajuns acasă, unde am fost aspru dojenit pentru ne-- 
prevederea mea. Cu bicicleta nam mai umblat, căci se stri-. 
case, dar peste câteva zile plecând la tara, la un prietin al 
familiei noastre, mam apucat de un alt sport, acela de a: 
merge călare, în care nu mi S'au întâmplat decât puţine ac-- 
cidente, şi pentru care am prins o adevărată patimă ce o am. 
şi azi. 

Incepând prin a călări pe un măgar de la oile prietinului. 
nostru, pe care se punea un tol şi porneam aşa în voia lui,, 
ducându-mă unde îi plăcea, am ajuns să călăresc pe un cälut 
mititel, care îmi făcea tot felul de mofturi, nelăsându-mă să: 
încalec sau nevoind să meargă din loc, când i-l scotea din 
grajd şi făcându-mă astiel de râs faţă de cei ce mă priveau. 

Incetul cu încetul am început însă să mă desprind şi în 
urmă am ajuns de făceam călare drumuri lungi şi excursiuni 
frumoase, din care una o voi povesti aci, fiindcă a fost fă- 
cută într'o admirabilă parte a ţării, unde sunt multe de văzut. 
şi ar putea deştepta interes şi pentru alţii să o facă. 


* 
* * 


Ispravisem cl. IV-a de liceu si părinţii mă dusesera să pe- 

trec vacanța la țară în jud. Suceava. Stăteam la acelaş pri- 
etin al familiei la care invatasem să călăresc. Chiar de la 
sosire am făcut multe operații si in una din primele zile ale 
lui August, însoțit de mai multi prietini, toţi călări pe cai buni, 
nalti si voinici am pornit să facem o escursiune în munții 
Neamțului. 

Plecând din Paşcani pe la 7 dimineața, am urmat şoseaua 
până la Târgu Neamt, trecând prin dreptul Cristestilor, peste 
podul de pe râul Moldova, prin pădurea Neamţului sila 10 ore, 
după aproape 30 kilometri de trap, am ajuns în Târgu Neamt, 
unde am poposit până după amiază, când am plecat spre 
monastirea Agapia, departe la 14 kilometri de Targusor. Ex- 
cursia aceasta o mai făcusem odată cu părinții, dar atunci 
find mic, nu mai tineam minte drumul si întrebam mereu pe 
oameni, încotro e drumul. Cerul însă se acoperise de nouri 
negri si o ploae torențială începu să cadă. Nici unul dintre 
noi nu avea pelerini de ploae, asa că eram expuşi la orice. 
Am pornit la galop cu toţii şi sub apa, care curgea şiroae, 
am facut în o jumătate de oră drumul până la Mănăstire, 
unde am ajuns aşa de udaţi, încât puteam stoarce şi cămaşa 
de pe noi. Un soare frumos a apărut însă repede şi plim- 
bându-ne prin fata lui ne-am uscat şi n'am suferit nimica. 
Numai caii, care îi lăsasem la grajdurile mănăstirii, s'au cam 
resimţit de pe urma goanei prin ploae. 

(Va urma) 


G. L. 


SCRISOAREA III-a 


Dragi copii., 


După cum omul în viaţă are mai multi prieteni si rude, tot aga şi 
cei doi prieteni sufleteşti ai nostri, cu cari am făcut cunoştinţă în zi- 
lele trecute, au şi ei cunoscuţi, rude, prieteni, prietene, etc. cu cari 
stau în bune înţelegeri, şi cări unul pe altul se ajută şi se iubesc 
şi nici odată nu pot să steie despărțiți. 

Aţi auzit poate, că peste o armată este un şei suprem, sub asculta- 
rea căruia stau alţi comandanţi mai mici şi sub acei sunt alţi şi aşa 
până la căprariu. Toţi însă lucrează într'o direcţie anumită şi aceaşi 
țintă urmăreşte fiecare — propăşirea şi înălțarea neamului lor. In vi- 
nele fiecăruia curge acelaşi sânge înviorăror, şi de aceeaşi bucurie tre- 

saltă inima fiecăruia. Biruinta unuia este pentru lauda tutulor şi a tu- 
tulor este pentru fala fiecăruia. 

Tot aşa dragi copii, şi comandanții aceşti sufleteşti, care sunt cu mult 
‘mai superiori celor pământeşti, au sub ascultarea lor sute şi mii de co- 
mandanti însărcinaţi fie care cu câte o slujbă de ajutorare, care aju- 
itorare contribuie la mântuirea sufletului nostru. Acesta—sufletul—este 
:steagul ros, expus în lupta vieţii, şi pe care ni se cere să-l apărăm 
vitejeşte, nepătat de întunerecul inimicilor lui, care sunt—faptele rele.- 
“Şi cum inimicii lui sunt multi şi periculoşi, el ar cădea repede pradă 
“ghearelor lor şi înfrânt şi învins ar plânge la picioarele lor, în vecii 
vecilor. 

Astăzi dar viu să fac cunoştinţă cu una dintre prietenele sufleteşti, 
„căreia voi poate nu Lat dat destulă atenţie până acuma. Ea este — 
Milostenia — Ati auzit voi de Milostenie? Ea-i o fată frumoasă şi în- 
“ţeleaptă, o nedespărţită soră a sufletului nostru, care se roagă nein- 
cetat la genunchii Tatălui nostru din ceruri, pentru mântuirea lui. Dar 
-e atât de sărac şi curat îmbrăcată! 

In fiecare zi voi poate o vedeti trecând pe drumuri fără însă ca să-i 
fiţi deschis vreodată poarta până acuma. Aceasta însă aţi făcut-o fără 
să ştiţi şi deci vă iartă Dumnezeu totul până acum. De-azi înainte însă 
„cred că o să m ascultați pe mine şi o să faceţi ca copilul din povestea 
ce urmează: 

Demult, prin străzile oraşului nostru, s'a găsit de cătră un boier, un 
-copilaş mic de tot şi frumusel care nu se ştia de unde-i şi nici al cui 
este. Era numai de trei ani. Pentru prima oară pronunţă poate întâile 
vorbe, care scăpau limpezi de pe buzele lui nevinovate. Şi cum boie- 
rul n'avea nici un băeat, l-a luat el ca copil de suflet. Aci, la curtea 
-acestui boier, creştea copilul din zi în zi mai drăgălaş şi mai sglobiu. 
In apropiere de locuinţa boerului era o bisericuţă veche în faţa căreia 
la cati-va paşi se afla o cruce de peatră albă. Două chipuri aproape 
şterse de mătura vremii, se desluşiau pioase pe cruce. Copilaşul atras 
de chipurile acestei cruci, sta de multe ori nedumerit şi se uita la ele. 
Vedea bine o femeie tânără ţinând un copil în braţe, dar nu-şi putea 
da bine seama, cine erau aceşti doi. 

Intr'un rând veni cu o bucată de pâne şi oprindu-se înaintea crucii, 
întinse o parte dintr'ânsa copilului mic, ţinut în braţe. 

— Dragă copile, începe el, eu te văd toată ziua aici, fără ca să mă- 
nânci odată. Poate că n'ai ce. Atunci tine de la mine şi hai să măn- 
-căm împreuuat. Şi mântuitorul Cristos întinzând mâna Lui cea mititică 
luă şi îmbucă. 

Şi azi aşa şi mâne aşa, atât de mult se împrietenise copilaşul cu Dom- 
nul Cristos, pe care-l tinea Maică-sa Maria în braţe! Nu era un lucru 
care să-l îi căpătat de la tată-său, fără ca să-l împartă cu băeatul de 
la Cruce. 

- Boierul observând într'un târziu că imediat ce capătă băeatul său 
pâne pleacă şi se întoarce fără de ea, s'apucă şi-l întrebă: 

— Ce faci cu pânea care ţi-o dau? 

— Ce să fac? zise copilul zâmbind. O'mpart cu băeatul de la poartă, 
că e sărac şi El şi nu are ce mânca. 

— Aşa ţi-e treaba, adăogă boierul? Atunci, dute azi să-ți deie acest’ 
băeat de mâncare. 

Boierul gândia că trebue să fie vre-un băeat de pe străzi, care fi 
înşală copilaşul. 

Copilul însă, trist se duce drept şi îmbrăţişind crucea de piatră, zi- 
se plângând: 

— Dragă băeţaşule! Astăzi, tata n'a vrut să-mi dea de mâncare şi 
iată-mă flămând înaintea Ta. Acum, dă-mi şi Tu mie să mănânc, ca ai 
văzut, de câte ori am avut eu am împărţit cu Tine. 

Atunci desprinzându-se frumoasă de pe cruce Mama Domnului, să- 
rută pe copilaş şi întinzându-i o pane albă şi rotundă, cât rotita plu- 
gului, îi zise. 

— Na, mănâncă şi te satură. 

Si luând copilul pânea în braţe, a fugit sărind de bucurie Şi a mân- 
cat toată viaţa din ea. Căci pânea, cu cât o îmbuca el cu atât creştea 
şi nu se isprăvea. 

lată, dragi copii, ce isteaţă e şi ce poate face Milostenia—prietena 
noastră, cu care trebue să ne purtăm mai cumintiti ca cu cei dintâi 
prieteni, căci fata ei se supăra mai degrabă. 


Al vostru frate cu drag, 


P. Papazissu 


Povestirile unui om, care a călătorit în India. 
— Urmare — 


In sfârşit eram băgător de seamă, redactam ceea ce el dicta şi-i 
ceteam apoi. Dacă-i plăcea, eram invitat la punciu, o băutură pe care 
o prepara foarte tare şi o întrebuinja în foarte mare cantitate. Mă 
chema la masa lui, unde nu-şi mai aducea aminte vr'un altul să fi şezut. 

Dar Rowley, bietul Rowley! O singură dată îndrăznise să aibă altă 
părere decât a căpitanului Ball asupra unui lucru din dulgheria lui, lu- 
cru pe care bietul om îl pricepea cum se cade. De atunci se isprăvise 
cu el. Zi şi noapte nu-i mai da pace căpitanul. II urmărea cu obser- 
vatii muşcătoare şi mai ales de când ultimele tarmuri europene dispă- 
ruseră din vederea noastră. 

Rugai pe Rowley să se stăpânească, adică să-şi păzească gura, ca 
nu cumva să-i scape vre-o vorbă, pe care căpitanul s'o poată lua drept 
răspuns obraznic, căci atunci aveam să mă aştept la cel mai rău lucru. 
Căpitanul îmi făcu chiar observaţie că aş tine la îndrăzneţul Rowley, 
care ar fi nutrind sentimente de revoltă contra lui şi ar fi vrând să 
mă pornească şi pe mine în potrivă-i. 

“Bagă de samă, Grigore,» zise el scrâşnind din dinţi, «să nu îm- 
parti cu Rowley soarta lui, când l-a nimici mânia mea!» — 

Ştiam în deajuns ca să-l vestesc pe Rowley şi să-mi regulez şi 
purtarea mea. Ziua nu ne 'ntâlneam deloc, sau numai când era nevoie;. 

dar noaptea, când căpitanul dormea dus pe căpătâiul lui, tăinuiam pe 
şoptite şi ne spuneam unul altuia ce aveam pe suflet şi ce nevoi ne 
chinuiau. 

Atunci puteam să ne uşurăm inima, fără teamă de urechea vre-unui 
ascultător răutăcios; căci mai tot echipagiul nu iubia pe căpitan şi ti- 
nea la tânărul şi îndrăsneţul Rowley, care făcea fiecăruia câte un ser- 
viciu, fără să pretindă nimic în schimb. 

Nebunia căpitanului devenea din zi în zi tot mai aprigă şi au fost 
clipite, în cari făcea unele lucruri vrednice de dispreţ şi de ruşine, 
pricinuite din patima cea urâtă a betiei. Făcea atunci fapte, care ne 
“dovedeau lămurit că nu-s făcute cu toată raţiunea şi conştiinţa. 

Astfel stând lucrurile, ne aşteapta un viitor întunecat. Având o pu- 
tere  nemărginită pe bord, chiar dreptul de viaţă şi de moarte, unde 
era siguranţa noastră, că acest om n'ar fi putut abuza de toată pute- 
rea lui? 

Fiecare avea acest sentiment şi această convingere, fără să le spuie 
unul altuia. Se citea în ochii tuturora, pe chipurile întunecate ale ma- 
telotilor. 

Se părea că căpitanul observase oarecum ceva, căci de câteva zile 
nu eşia pe bord, decât înarmat până'n dinţi. g 

Purtarea aceasta neobicinuită fata de echipagiu, care dedea pe fata 
o neîncredere vădită în buna lor credinţă, avu de urmare că bănuiala 
tuturora se dete pe fata. 

Dispozitia lor devenia din zi in zi tot mai rea şi fără 'ndoială, tre- 
buia doar un mic prilej, spre a se preface în revoltă fatisa. Nici o 
persoană streină nu s'ar fi îndoit, că toată lumea de pe bord era de 
partea lui Rowley şi că nu ar fi trecut cu vederea ori-ce rău ce-i sar 
fi făcut pe nedrept. Era foarte prudent lucru din partea lui că se ex- 
punea cât mai puţin privirilor căpitanului. Părăsea îndată puntea, când 
acesta eşia pe pupă; dar şi acest fapt îl supăra pe căpitan, care ar fi 
dorit să-i găsească nod în papură şi să-şi verse focul pe el. 

Până acum călătoria fusese neobicinuit de fericită. Nu ni se întâm- 
plase nici o nenorocire şi în curând trebuia să ajungem la insula 
Sfânta Elena. Acolo avea să se oprească corabia, ca să se aprovizio- 
neze cu apă şi să descarce din mărfuri. Aici însă, a fost scris să se 
întrerupă fericita nozstri călătorie de până acuma, printr'o- nenorocire. 

Vântul se potolise de odată şi acesta era cu atât mai neplăcut, cu 
cât apa ce aveam nu mai era de beut şi merindele erau pe sfarsite. 
In Sfânta Elena aveam să ne 'ndestulăm cu de toate. 

Starea aceasta dură aproape trei zile şi corabia abia înainta cu 
un nod. Căldura era înăbuşitoare şi nici unul din noi nu eram veseli. 
De necaz, căpitanul se dete betiei şi mai mult şi adeseori se clătina 
pe punte. In seara zilei a treia vântul începu a sufla rece, şi preve- 
stind furtună. 

Faţă de o perspectivă atât de amenințătoare, trebuiau luate toate 
măsurile de prevedere; dar căpitanul abia putea să se ţie pe picioare, 
vorba lui era un adevărat gângăvit; matelotii începură să murmure. 

«Ce-o fi să fie,» zise un matelot bătrân şi cu experienţă către Ro- 
wley, “când o începe furtuna! Nu cumva corabia întreagă, cu toată 


E" 


AMICUL TINERIMEI 119 


-marfa si viata noastră să fie pe mâna unui om, care nu ştie ce face 
la te uită, era să cadă pe pupă, de nu-l tinea comandantul!» 
Eram lângă ei. Rowley se uită spre căpitan, dete din umeri şi un 


„zâmbet batjocoritor trecu pe chipul lui plin de expresie. 


Spre nenorocul lui căpitanul băgă de seamă. Se repezi la noi fu- 
rios : “Plănuiţi revoltă ?» strigă el cu o furie sălbatică. 

Rowley voia să vorbească, dar căpitanul îşi scoase pistolul de la 
brâu, şi-ar fi omorât pe Rowley sau pe mine—cdci nu ştiu pe care 
din noi doi îl banuia—de nu ar fi împedicat comandantul nenorocirea, 
vorbind în locul nostru şi încredinţându-l că suntem nevinovaţi. 

«li cunosc eu pe ăşti doi !» strigă căpitanul. «Ştiu că sunt uniţi şi 
-că nu-mi vor binele ! Puneti-i în lanţuri şi-i aruncaţi la închisoare !» 

Matrozii nu se mişcară. Revolta era gata să isbucnească, pe când 
pericolul furtunei se apropia tot mai mult. Comandantul se uită la noi 
şi repetă porunca. De data asta matelotii ascultară. | 

Ce îi va fi hrănit ura împotriva mea nu ştiu, o fi ascultat poate 
tăinuirile noastre de seară. Furăm legați şi duşi în carceră. Rowley 
erg nebun de mânie. In zadar îmi dam toate silinţele ca să-l liniştesc. 
‘De abia mai târziu, când afară furtuna vajia turbată, zvârlind corabia 
încoace şi încolo, se mai potoli şi el. 

“Nu poate să mai meargă aşa», Ami zise el. «Dacă şi tu ai ace- 
leaşi gânduri ca şi mine, părăsim corabia în Calcuta. Acolo putem 
scăpa de el fără pericol, altfel nu sfârşim nici unul bine». Ce spunea 
Rowley era drept. Alcătuirăm planul şi potrivirăm cum l-am putea a- 
duce la îndeplinire. 

Să tot D fost miezul nopţei. Furtuna era în toiul ei când comandantul 
veni să ne desfacă lanţurile. «Corabia e in mare pericol» zise el, “a- 
vem nevoie de ajutorul vostru». 

«Unde e căpitanul ?» întrebă Rowley. 

<E sus şi e treaz de tot». 

“El a ordonat liberarea noastră ?» 

«Da!» 

«Atunci primim, căci a recunoscut nedreptatea ce ne-a făcut», adă- 
“ogă Rowley, “si ne supunem». 

Comandantul ne rugă să uităm necazul şi-l urmarăm. Pe punte 
era înfiorător. Abia te puteai tine pe picioare. La tot minutul, valuri 
uriaşe năvăleau asupra corăbii. Furtuna mugea îngrozitor şi zvarlea 
puternicul vas, ca pe o ghioace de ou. 

Ordinile căpitanului se urmau cu judecată şi cumpănire şi fură în- 
‘deplinite cu sfințenie ; iar furtuna părea a-şi bate joc de toate sforta- 
rile omeneşti. Vârful catargului celui mare fusese frânt de vânt. La 
tot minutul, el însuşi ameninţa să se rupă, de n'ar fifost uşurat de greu- 
tatea pânzei, care se împotrivea furtunei, deşi era sfâşiată. 

Rowley, despretuitor de moarte, îşi luă această sarcină. Privirile tu- 
“turora îi urmăreau mişcările pline de groază ; dar el îşi îndeplini sar- 
cina cu dibăcie şi pentru moment corabia fu mântuită. Eu lucram din 
“toate puterile 'la pompă, spre a îndepărta apa care,tot năvălind, ajun- 
:sese până jos -şi amenința mărfurile. 

(Va urma) Aurelia V Cochinescu 

PETRECERI STIINTIFICE 


Arcurile Convergente 


Descrieţi cu com- 
pasul şi cu un creion 
o serie de cercuri con- 
centrice, dar neapă- 
sând creionul, decât 
pe o parte a fiecărui 
cerc aşa fel, ca să a- 
vem arcuri de cercuri, 
cari par puse unele la 
capătul celalt, dar pe 
cercuri diferite. 

Privind un desemn 
de acest fel, se pare, 


după cum arată limile punctate din figura noastră din dreapta, 
că de ati prelungi aceste cercuri toate în aceiaşi parte se 
vor reuni în acelaş punct. Această iluziune optică, foarte ciu- 
dată, este cu atât mai puternică, cu cât desemnul va îi făcut 


mai mare. 
Pentru a îndrepta această iluzie a ochilor celor ce privesc, 


trebue să luaţi compasul şi să terminati pe deplin fiecare 
cerc, cum se arată în figura din stânga ; privitorii vor vedea 
atunci că aceste cercuri erau paralele. 


Florian D. Stănculescu 


DESLEGARI 


Problema de la pag. 87. 


Hotul intai a luat vacile cu 1, 8, 9, 16, 17 si 24 ; al doilea 2, 7, 10,15, 18 si 23; al treilea 3,. 


6, 11, 14, 19 gi 22 ; al patrulea P 5, 12, 13, 20 şi 21. 
Aritmogriful 1 de la pag. 87. Aritmogri fulgi de la pag. 88. 
Curmal. Otranto. Notar 
Sulina, Turcia, Ardeal, 
Nicolae, 'Țuică, Amalia. 


Problema a deslegat’o bine numai Visarion Sachelarie—Topoloveni, care primește premlul 
Artimogriful | şi Îl lau deslegat: Mih Th. Amzulescu, Gh. Banu, Marin rirădisteanu, lorgu Bunescu, 


Gr. I. Cristescu, Const. I. Dumitrescu, Stef. Dumitrescu — Scundu' Ionel Georgescu — Racoviţa, M. St.. 


Gheorghe, Pant. Gruescn, Const. M. Ionescu, Gh. Mirodot, Marin Muşetescu, Ioan P. Predan, Marin 
I. Popescu, Perte I. Popescu, Visarion Sachelarie, Nic. I, Stefanescu, Const. Venescu. 


Artimogriful I Pa deslegat: M. C. Ionescu-—-Humele, 
Artimogrifal IT Vau deslegat: Stef. D. Dumitrescu—Gârbovi, Const. D. Georgescu, H. Th. Leontescu, 


Silvestru Petrescu, Nicu Popescu si Potre Bopeac u, 


Poşta Redactiei 


Rugăm feerte mult pe toţi abonaţii, cari încă n’au achi at abonamentu’, să ni-l trimită cit 
mai grabnic. 


Cifrele de la inceput dau numele portului Constanta.. 


H 
H 


EEN 


= | 


Revista AMICUL TINERIMEI începe de la 1 Aprilie a. c. al şap- 


telea an al existenței sale. e 
Tot ce priveşte abonamentele, corespondenţa, articolele, deslegările 
etc, se vor adresa ,,Redactiei Amicului Tinerimei, Bucureşti Strada 


Romană No. 12. 


Abonamentul pe un an este de lei 5, (sau coroane 5). Numărul 


costă 20 de bani. 
Abonamentele se plătesc înainte. 


eee, 

Directiunea AMICULUI TINERIMEI roagă pe toţi iubitorii de 
bună îndrumare a tineretului nostru şcolar, cari doresc a colabora 
să ne trimeată articole potrivite pentru tinerime, scrise într'o limbă 
adevărat populară şi pe înţelesul tuturor, 


Manuscrisele trimise spre publicare, să se scrie pe o pagină, lă- 
sand loc gol la dreapta, ca de vro două degete. Manuscrisele se 
trimit prin poştă nu ca scrisori, ci sub bandă, scriindu-se pe lângă 
adresă cuvântul «manuscris». Ele costă in lăuntrul Tarei Româ- 
nesti, 5 bani de fie-care 50 grame, iar din celelalte tari locuite de 
Români precum şi din Streinătate câte 10 bani 50 grame. Dacă 
pentru mai multă încredere, vrei să recomandezi manuscrisul, pen- 
tru «recomandare» se plăteşte deosebit 25 bani, de ori unde. 


La Redacţia AMICULUI TINERIMEI se găsesc de vânzare exem- 
plare complecte si legate, anii II, III şi 1V cu Lei 4; anii V şi VI 


cu Lei 5. S 

Tinerilor ! Răspândiți revista voastră cât puteți mai 
mult ! 

Păstraţi numerile spre a le lega la sfârşitul anului. 

PAPUSA 


Primul Atelier romanese de păpuși și jucării nationale 


Adresa: BUCUREȘTI — STR. ROMANĂ No. 12 ` 


In aceiaşi casă cu Redacţia <AMICULUI TINERIMEl» 


~ 


Pentru voi, dragi copii, fete şi băieţi, a deschis o 
prietina a tinerimii, un atelier de papusele foarte ` 
drăgălașe ei de felurite jucării precum si o clinica 
pentru ele. 

Se găsesc aci păpuşi mari si-mici, armata română, 
ciobănași, oi, căţei, cocosi si alte animale. cu pre- 
turi mici. 


TIPOGRAFIA ȘI LEGATORIA 


G. ILIESCU 


Telefon 28/49— STR. POPA SAVU No. 3—(La Sosea) 


* (CASELE PROPRII) . 


Efectueaza lucrări de Tipografie si Lega~ 
torie cu prețuri reduse. 

